Αυτοδιοικητικές εκλογές 2019: Ποιοι «παίζουν» για δήμο Θεσσαλονίκης και Περιφέρεια Κεντρικής Μακεδονίας | ThessNews\nΡΕΠΟΡΤΑΖ 8.8.2018 | 09:00\nΑυτοδιοικητικές εκλογές 2019: Ποιοι «παίζουν» για δήμο Θεσσαλονίκης και Περιφέρεια Κεντρικής Μακεδονίας\nΜε την ψήφιση του «Κλεισθένη» οι εκλογές στην αυτοδιοίκηση μεταφέρονται… εκεί που ήταν αρχικά να γίνουν: τον Μάιο του 2019.\nΑυτό το πηγαινέλα των εκλογών που αποφάσισε η κυβέρνηση, με τον υπουργό Π. Σκουρλέτη να μιλά συνεχώς επί μήνες για Οκτώβριο αλλά τελικά να δέχεται βουλευτική τροπολογία ώστε κατ’ εξαίρεση οι εκλογές να γίνουν τον Μάιο μαζί με τις ευρωεκλογές, δημιουργεί αναστάτωση στα αυτοδιοικητικά δρώμενα, με τους υποψήφιους δημάρχους και Περιφερειάρχες να ετοιμάζονται μετά τη ΔΕΘ να ξεκινήσουν την προεκλογική τους εκστρατεία.\nΒάσει του νόμου οι δήμοι και οι περιφέρειες δεν μπορούν να προσλαμβάνουν κόσμο είτε να διενεργούν διαγωνισμούς το τελευταίο εξάμηνο πριν τις εκλογές, που σημαίνει πρακτικά ότι από τον Νοέμβριο ξεκινά και επισήμως η προεκλογική εκστρατεία. Στην πράξη όμως θα φανεί ότι από τις μέρες της ΔΕΘ οι υποψήφιοι δήμαρχοι και περιφερειάρχες θα ξεκινήσουν την καμπάνια τους, ώστε να προσελκύσουν την ψήφο των πολιτών.\nΤι θα κάνει ο Μπουτάρης;\nΣτον δήμο Θεσσαλονίκης το μεγάλο ερωτηματικό παραμένει στο πρόσωπο του Γιάννη Μπουτάρη. Ο δήμαρχος θα διεκδικήσει μια τρίτη συνεχόμενη θητεία στον δημαρχιακό θώκο παραβλέποντας τα πιστεύω του; Υπενθυμίζεται ότι ο Γ. Μπουτάρης ήταν υπέρμαχος του να θεσπιστεί ως ανώτατο όριο οι δύο θητείες, κατακρίνοντας όσους δημάρχους είχαν παραπάνω χρόνια στις θέσεις τους.\nΤώρα όμως τα πράγματα είναι διαφορετικά. Ειδικά μετά τη στήριξη από Αλέξη Τσίπρα και Φώφη Γεννηματά, φαίνεται πως ο Γ. Μπουτάρης δεν μπορεί να κάνει πίσω. Από τη μία υπάρχει η πρόκληση της δημιουργίας νέας «Πρωτοβουλίας» χωρίς τα «βαρίδια» του παρελθόντος, όπως ονομάζει τους συνιδρυτές της παράταξης Π. Αβραμόπουλο και Ανδ. Κουράκη, με νέο αίμα, ενώ ο δήμαρχος θα είναι ο μέντορας της νέας γενιάς αυτοδιοικητικών στελεχών.\nΑπό την άλλη όμως υπάρχουν και οι προτροπές που δέχεται από το στενό του περιβάλλον να αποχωρήσει κλείνοντας τον κύκλο της αυτοδιοίκησης στα 76 του χρόνια. Πάντως για την ώρα δηλώνει δημόσια ότι δεν τίθεται θέμα μη υποψηφιότητας, όπως πρέπει να κάνει ένας εν ενεργεία δήμαρχος που θέλει να συνεχίσει να παράγει έργο η διοίκησή του.\nΣε θολά νερά η ΝΔ\nΤρανταχτό παράδειγμα γιατί – ακόμα και να θέλει – δεν πρέπει να δηλώσει ο Γ. Μπουτάρης ότι δεν θα είναι ξανά υποψήφιος δήμαρχος είναι η περίπτωση του Στ. Καλαφάτη και των «Εντάξει». Από τη μέρα που ανακοίνωσε ο βουλευτής της ΝΔ ότι δεν θα ηγηθεί εκ νέου της «γαλάζιας» προσπάθειας για τον δήμο Θεσσαλονίκης, η παράταξη μοιάζει με «σκορποχώρι». Ήδη υπάρχει μια ανεξαρτητοποίηση, του Μάκη Κυριζίδη, ο οποίος ανακοίνωσε την παράταξη «Θεσσαλονίκη Θετικά», ελπίζοντας να είναι αυτός ο εκλεκτός της ΝΔ.\nΣτο επιτελείο Μητσοτάκη εκτιμούν ότι προέχει η κεντρική πολιτική σκηνή και οι εξελίξεις μετά τη ΔΕΘ θα οδηγήσουν τον Οκτώβριο στην επιλογή του «εκλεκτού» για τον δήμο Θεσσαλονίκης. Ονόματα που έχουν ακουστεί είναι του Θ. Ζαγοράκη, Γ. Ορφανού, Αθ. Σαββάκη, Π. Μπίλια, ενώ κρίσιμη θεωρείται η στάση που θα κρατήσει η Μ. Σπυράκη, που για πολλούς είναι το «κρυφό χαρτί» του κόμματος.\nΠάντως, αρκετοί γαλάζιοι στην πόλη, που είναι στην πρώτη γραμμή της αντιπολίτευσης στη διοίκηση Μπουτάρη από το 2011 και «πληγώθηκαν» από τη στάση του Αντ. Σαμαρά το 2014, βλέπουν μπροστά τους το ίδιο σενάριο. Ο Κ. Μητσοτάκης δεν είναι ο πολιτικός αρχηγός που βρίσκεται απέναντι από τον Γ. Μπουτάρη είτε ως φιλοσοφία είτε ως ιδιοσυγκρασία. Αν ήταν, θα είχε στο μυαλό του να «καταστρώσει» ένα σχέδιο που θα επιδίωκε τη νίκη στον δήμο Θεσσαλονίκης.\nΤώρα όμως, πολλοί είναι αυτοί που υποστηρίζουν, κάπως υπερβολικά, ότι με τις επιλογές της τελευταίας στιγμής, «η ΝΔ κάνει δώρο τον δήμο στον Μπουτάρη».\nΑν δεν αλλάξει κάτι δραματικά μέχρι τον Μάιο, στις αυτοδιοικητικές εκλογές θα δούμε τον ΣΥΡΙΖΑ και το ΚΙΝΗΜΑ ΑΛΛΑΓΗΣ να κινούνται προς την ίδια κατεύθυνση, υποστηρίζοντας τα ίδια σχήματα. Η προσπάθεια του κυβερνητικού εταίρου να «εισβάλει» στην Κεντροαριστερά ξεκινά από τον δήμο Θεσσαλονίκης, όπου θα έχει ενδιαφέρον η συνύπαρξη στο ίδιο ψηφοδέλτιο ανθρώπων από την Εγνατία και τη Βασιλέως Ηρακλείου.\nΠαράλληλα, όταν έρθει η ώρα θα έχει μεγάλο ενδιαφέρον πώς θα τηρηθούν οι ισορροπίες. Ποιοι θα είναι παραπάνω στο ψηφοδέλτιο; Οι πασοκογενείς ή οι προερχόμενοι από την «Ανοιχτή Πόλη» του κυβερνητικού ΣΥΡΙΖΑ;\nΑπό την υπάρχουσα σύνθεση του δημοτικού συμβουλίου, σίγουρη θεωρείται η κάθοδος της «Λαϊκής Συσπείρωσης» που πρόσκειται στο ΚΚΕ καθώς και της «Ελληνικής Αυγής», εκτός εάν προηγηθεί καταδίκη στη δίκη της Χρυσής Αυγής.\nΕνδιαφέρουσα είναι η «Κίνηση των έξι» (Αβραμόπουλος, Κουράκης, Ζέρβας, Αβαρλής, Αρβανίτης, Αϊβάζογλου), όμως ερωτηματικό αποτελεί αν μπορεί να μετεξελιχθεί σε παράταξη.\nΟι Οικολόγοι –Πράσινοι δεν έχουν καταλήξει ακόμα αν θα κατεβούν αυτόνομα στον δήμο Θεσσαλονίκης, ενώ και οι «Μένουμε Θεσσαλονίκη» δεν έχουν ανακοινώσει τις αποφάσεις τους. Από εκεί και έπειτα και λόγω απλής αναλογικής θα περιμένουμε «παρέλαση» υποψηφίων δημάρχων που ενδιαφέρον θα έχει το αν θα φτάσουν μέχρι το τέλος. Χάρης Αηδονόπουλος, Βασίλης Μωυσίδης, Μ. Ιωαννίδου και Ι. Νασιούλας έχουν ήδη ανακοινώσει υποψηφιότητα. Σπ. Βούγιας και Στ. Καλόγηρος θα αποφασίσουν από Σεπτέμβριο, ενώ και ο Π. Ψωμιάδης θέλει να κάνει το comeback στην αυτοδιοίκηση με τους κεντρικούς δήμους. Σε αυτά τα ονόματα προσθέστε τους υποψήφιους των ΑΝΕΛ, της Λαϊκής Ενότητας, της Ένωσης Κεντρώων, του ΑΝΤΑΡΣΙΑ και ο αριθμός φτάνει τους 18(!).\nΜΕ ΚΕΝΤΡΙΚΑ ΠΟΛΙΤΙΚΑ ΧΑΡΑΚΤΗΡΙΣΤΙΚΑ Η ΜΑΧΗ ΣΤΗΝ ΠΕΡΙΦΕΡΕΙΑ\nΣτην Περιφέρεια Κεντρικής Μακεδονίας δεν αναμένονται τόσο πολλοί υποψήφιοι όπως στον δήμο Θεσσαλονίκης, καθώς λόγω της μεγάλης έκτασης και των αναγκών, οι ανεξάρτητες υποψηφιότητες δεν καρποφορούν.\nΜε τον Απόστολο Τζιτζικώστα να θεωρείται ξανά το φαβορί και χωρίς αντάρτικο στη ΝΔ, εκτιμάται ότι η μάχη που θα δοθεί θα έχει κεντρικά πολιτικά χαρακτηριστικά. Ο νυν περιφερειάρχης κατάφερε να αποφύγει τις «Σειρήνες» που τον ήθελαν αντίπαλο του Γιάννη Μπουτάρη και ήδη ετοιμάζει το σχήμα που θα του δώσει τη νέα θητεία στο κτήριο της Β. Όλγας.\nΣύμφωνα με τις πληροφορίες της ThessNews, το ψηφοδέλτιο της παράταξης «Αλληλεγγύη» θα είναι ακόμα πιο πολυσυλλεκτικό σε σχέση με το 2014, με αρκετές αλλαγές σε πρόσωπα, καθώς ο Απ. Τζιτζικώστας φέρεται να προσεγγίζει ονόματα «έκπληξη» που θα κάνουν αίσθηση. Αμέσως μετά το καλοκαίρι αναμένεται να ξεκινήσει περιοδεία στους νομούς, ενώ το σχήμα θα ανακοινωθεί πριν τις γιορτές, ώστε να δοθεί χρόνος στους νέους υποψήφιους να «τρέξουν» για τον σταυρό.\nΠάντως ενδιαφέρον έχει τι στάση θα κρατήσουν αυτή τη φορά οι Ανεξάρτητοι Έλληνες. Το 2014 στήριξαν την υποψηφιότητα Τζιτζικώστα, όμως πλέον με το διχαστικό πολιτικό κλίμα που επικρατεί ανάμεσα σε κυβέρνηση και ΝΔ κανείς δεν μπορεί να είναι σίγουρος αν μια φωτογραφία του Περιφερειάρχη με τον Π. Καμμένο θα έχει θετικό αντίκτυπο στην προεκλογική εκστρατεία.\nΝέους υποψήφιους περιφερειάρχες ψάχνουν τόσο ο ΣΥΡΙΖΑ όσο και το Κίνημα Αλλαγής, με τις πιθανότητες για κοινή στήριξη στο ίδιο πρόσωπο να είναι ελάχιστες. Ο κυβερνητικός ΣΥΡΙΖΑ θα χρειάζεται τον Μάιο μια στιβαρή υποψηφιότητα που θα έχει σαφώς καλύτερες επιδόσεις από τη Δ. Χαραλαμπίδου το 2014. Το όνομα που έχει ακουστεί περισσότερο είναι αυτό του Σωκράτη Φάμελλου, ο οποίος είναι από τα πιο δημοφιλή ονόματα υπουργών, με προσβάσεις σε διαφορετικά ιδεολογικά ακροατήρια, ενώ προέρχεται και από την αυτοδιοίκηση.\nΨάχνεται το ΚΙΝΑΛ\nΣτο Κίνημα Αλλαγής ψάχνονται για το ποιον θα υποστηρίξουν στις εκλογές του Μαΐου στην Περιφέρεια Κεντρικής Μακεδονίας. Αν και πολλοί δείχνουν προς την κατεύθυνση του Γιάννη Μαγκριώτη, που εδώ και χρόνια «χτίζει» την υποψηφιότητά του, τα μηνύματα από τη Χαριλάου Τρικούπη λένε πως το ΚΙΝΑΛ βρίσκεται σε αναζήτηση υποψηφίου. Μια ενδεχόμενη επιστροφή της Εύας Καϊλή στην εγχώρια πολιτική σκηνή θα ήταν «θείο δώρο» για μερικούς.\nΠάντως το τελευταίο χρονικό διάστημα ακούγεται πως υπάρχει πολιτικό πρόσωπο με ειδικό βάρος από το παρελθόν, που ξέρει την περιοχή και μπορεί να εξελιχθεί σε «λίρα εκατό».\nΤέλος, όσον αφορά τους υπόλοιπους σχηματισμούς στη Λαϊκή Ενότητα, θα προσπαθήσουν να έχουν αυτόνομη παρουσία με δικά τους ψηφοδέλτια σε περιφέρειες και μεγάλους δήμους, σίγουρη είναι η κάθοδος της Λαϊκής Συσπείρωσης του ΚΚΕ, το ίδιο και η Χρυσή Αυγή καθώς και της Ανταρσία, ενώ πολύ κοντά σε αυτόνομο ψηφοδέλτιο στην Περιφέρεια είναι και οι Οικολόγοι – Πράσινοι.


kato diminio: ΑΡΙΣΤΟΣ ΓΕΩΡΓΙΟΥ ΑΒΡΑΤΟΓΛΟΥ. (1937-2013) Ο ΤΕΛΕΥΤΑΙΟΣ ΜΑΓΚΑΣ ΤΟΥ ΚΙΑΤΟΥ\nΑΡΙΣΤΟΣ ΓΕΩΡΓΙΟΥ ΑΒΡΑΤΟΓΛΟΥ. (1937-2013) Ο ΤΕΛΕΥΤΑΙΟΣ ΜΑΓΚΑΣ ΤΟΥ ΚΙΑΤΟΥ\nΟ Αριστείδης ( Αρίστος) Αβράτογλου υπήρξε όλη του την ζωή ένας μάγκας με όλη την σημασία της λέξης*\n* Μάγκας: Πολυσήμαντη λέξη της ρεμπέτικης αργκό, που εκφράζει, ανάλογα με την περίσταση, είτε τον άνθρωπο του υποκόσμου, είτε τον πονηρό, τον έξυπνο ή τον καπάτσο, είτε ακόμα τον ντόμπρο και τίμιο άνθρωπο.\nΗ ΚΑΤΑΓΩΓΗ, Η ΕΦΗΒΕΙΑ ΤΟΥ ΚΑΙ Η ΘΗΤΕΙΑ ΣΤΟ ΣΤΡΑΤΟ ΣΑΝ ΛΟΚΑΤΖΗΣ\nΟ Αρίστος ήταν γιός του Γιώργου Αβράτογλου ( του Γιώργη του "τούρκου") που βρέθηκε πρόσφυγας στο Κιάτο ερχόμενος από το Προκόπι της Καππαδοκίας με την ανταλλαγή το 1924 μετά την Μικρασιατική καταστροφή.\nΟ Γιώργος Αβράτογλου εξάσκησε το επάγγελμα του ψαρά με δικό του καϊκι και ήταν άνθρωπος αυστηρός στην οικογένεια του, αλλά εξαιρετικά φιλάνθρωπος στους γύρω του. Οι παλαιότεροι αναφέρουν ότι πολλές οικογένειες επιβίωσαν στο Κιάτο κατά την διάρκεια της Γερμανικής κατοχής χάρις στα ψάρια που αφειδώς προμήθευε δωρεάν ο Γιώργης ο "τούρκος", σε όσους δυσπραγούσαν.\nΟ Αρίστος γεννήθηκε στις 28 Ιανουαρίου 1937 και σαν παιδί ήταν ατίθασος. Ο αυστηρός πατέρας Γιώργος, δοκίμασε με σκληρές τιμωρίες να τον συνετίσει αλλά μάταια. Δεν άλλαξε χαρακτήρα ο έφηβος και ορμητικός Αρίστος ούτε όταν τιμωρημένος κοιμόταν χειμώνα στην παραλία, ούτε όταν "φυλακιζόταν" στο υπόγειο του προσφυγικού σπιτιού τους. Μεγαλώνοντας έκανε διάφορες δουλειές για να συνεισφέρει στην οικογένεια αλλά και για να έχει δικό του κομπόδεμα, που ήταν ο μοναδικός δρόμος στην ανεξαρτησία και την αυτονομία του. Η σωματική του ρώμη ήταν μεγάλη και υπήρξε χάρισμα σε όλη του την ζωή. Υπήρξε μεταξύ άλλων επαγγελμάτων χάριν της επιβίωσης, και κτίστης που βοήθησε μάλιστα και "στο κτίσιμο του καμπαναριού της Αγίας Σωτήρας κουβαλώντας ντενεκέ μέχρι την κορυφή". Πάντα όμως κατέληγε στην θάλασσα και στην τέχνη της αλιείας που έγινε τελικά το κύριο επάγγελμά του.\nΌταν ήρθε η σειρά του να υπηρετήσει ως στρατιώτης, η κορμοστασιά του εντυπωσίασε το "περιοδεύον" και ορίστηκε να υπηρετήσει στους Λόχους Ορεινών Καταδρομών.\nΗ θητεία σε αυτή τη μονάδα του Ελληνικού Στρατού εκείνη την εποχή δεν ήταν καθόλου εύκολη. Με εκπαιδευτές αξιωματικούς που είχαν πάρει μέρος στο Ελληνικό εκστρατευτικό σώμα της Κορέας, ο Αρίστος εντυπωσίασε με τις επιδόσεις του. Τα καθημερινά καψόνια διαμόρφωσαν τον ήδη σκληρό χαρακτήρα του και οι ξυλοδαρμοί ως μέρος της εκπαίδευσης ανέδειξαν την μυική του δύναμη και την αντοχή του σε βαθμό που εντυπωσίαζε.\nΗ σωματική του δύναμη και ο απολύτως ατίθασος χαρακτήρας του τον βοήθησαν να περάσει επιτυχώς όλη την σκληρότατη εκπαίδευση και να γίνει Αλεξιπτωτιστής όταν αυτοί που ολοκλήρωναν τέτοια εκπαίδευση ήταν περίπου δέκα στους εκατό. Την εποχή εκείνη τα διακριτικά του "Λοκατζή" και μάλιστα του Αλεξιπτωτιστή προσέδιδαν αίγλη στον φέροντα και φυσικά τον έκαναν περιζήτητο σε ένα μεγάλο μέρος του γυναικείου πληθυσμού πράγμα που ο Αρίστος εκμεταλλεύτηκε δεόντως...\nΤΟ ΕΠΕΙΣΟΔΙΟ ΜΕ ΤΟΝ ΠΑΛΑΙΣΤΗ ΑΡΜΑΟΥ\nΟ Αρίστος βρέθηκε με άδεια στην Αθήνα. Στο Μοναστηράκι ο διάσημος πλανόδιος "παλαιστής" που τον αποκαλούσαν «νέο Ηρακλή». έδινε μια παράσταση.\nΟ Τζιμ Αρμάου ( Δημήτρης Αρμάος ) σταδιοδρόμησε στην Γερμανία, όμως μετά από μερικά χρόνια νοστάλγησε την Ελλάδα και έκανε το λάθος να επιστρέψει, καθώς οι Έλληνες δεν τον αντιμετώπισαν ποτέ ως πρωταθλητή αλλά ως διασκεδαστή.\nΤότε άρχισε ο αγώνας την επιβίωσης. Άρχιζε να δίνει παραστάσεις λυγίζοντας σίδερα και σπάζοντας πέτρες στο κεφάλι και επιδεικνύοντας γενικότερα την υπερφυσική του δύναμη.\nΣτην παράσταση αυτή, ο Αρμάος απευθυνόμενος στους θεατές είπε: "Υπάρχει κανείς άντρας εδώ να παλέψει μαζί μου;" Η σιωπή του πλήθους έδωσε θάρρος στον Αρμάο που απερίσκεπτα διαμόρφωσε την πρόκληση του λέγοντας: " Τι διάβολο δεν υπάρχει ένας άντρας εδω; ¨Όλοι αδερφές είσαστε;".\nΤότε ακούστηκε η οργισμένη φωνή του Αρίστου: " Εγώ είμαι άντρας ρε!". Ξεπρόβαλε από το πλήθος με την στολή του, δίνοντας τον μπερέ του σε έναν συνάδελφό του. Ο Αρμάος, που δεν περίμενε να εμφανιστεί κάποιος τόσο θαρραλέος, κοίταξε τον ψηλό γεροδεμένο Λοκατζή να έρχεται κοντά και σουφρώνωντας τα φρύδια, προχώρησε προς τον Αρίστο "ζυγίζοντας" τον ταυτόχρονα. Ο Αρίστος παίρνει θέση πάλης και ο Αρμάος πλησιάζει κοντά του και γέρνοντας στο αυτί του Αρίστου ψιθυρίζει: " Ρε φιλαράκι κάνε πίσω να βγάλω και γω κανα μεροκάματο..." Ο Αρίστος διπλωματικά "πιάνει" το μήνυμα και το επεισόδιο λήγει με διπλωματικό τρόπο αφού ο Αρίστος ως γνώστης της πιάτσας δεν θέλησε να χαλάσει την παράσταση επιβίωσης του Αρμάου.\nΗ ΣΥΜΜΕΤΟΧΗ ΣΤΗΝ ΤΑΙΝΙΑ ''ΛΕΩΝ ΤΗΣ ΣΠΑΡΤΗΣ'' ΠΟΥ ΓΥΡΙΣΤΗΚΕ ΤΟ 1962 ΣΤΗΝ ΠΕΡΑΧΩΡΑ\nΠρόκειται σύμφωνα με το myfilm.gr για την ταινία "The 300 Spartans" μια υπερπαραγωγή επικής μορφής που ήταν δημοφιλής στο Hollywood εκείνα τα χρόνια. Την μουσική της την είχε γράψει ο Μάνος Χατζηδάκης!\nΑρχές Ιανουαρίου 1961, Λίμνη της Βουλιαγμένης, 20 χιλιόμετρα έξω από το Λουτράκι. Στο σκηνικό κυριαρχούν οι πολύχρωμες στολές, λοφία, θώρακες, ασπίδες, βέλη, σπαθιά, ιαχές, κραυγές, θρήνοι, αναποδογυρισμένα άρματα, καπνοί. Πλησίον του «πεδίου της μάχης» έχουν εκδράμει πολυάριθμοι φωτογράφοι και δημοσιογράφοι ξένων πρακτορείων και περιοδικών -«Life», «Paris Match» - καθώς και εκατοντάδες περίεργοι που είναι μάλλον δύσκολο να περιοριστούν. Πρόκειται για την περιοχή όπου γυρίζεται η αμερικανική ταινία της 20th Century Fox «The 300 Spartans», με θέμα τη μάχη των Θερμοπυλών.\nΕκεί βρίσκεται και ο Αρίστος που επιλέχτηκε μαζί με άλλους Λοκατζήδες για να έχει ρόλο κομπάρσου στην ταινία ως δυνατός Σπαρτιάτης μαχητής. Το γενικό επιτελείο Στρατού μάλιστα τότε είχε εκδόσει φυλλάδιο προς χρήση των λοκατζήδων που συμμετείχαν, σχετικό με το πως πρέπει να "πολεμούν" ώστε οι σκηνές να αναδεικνύουν την υπεροχή του "Ελληνος πολεμιστού"! Στην εταιρεία παραγωγής δόθηκαν όλες οι δυνατές διευκολύνσεις για τη διευκόλυνση του έργου των ανθρώπων της, ακίνητα και ...κινητά της περιοχής (περίπτερα-μπαρ και 12 ψαροπούλες που μεταμορφώθηκαν σε ...πλοία του περσικού στόλου), ενώ 2.500 άντρες του 523 Τ.Π., υπό την ηγεσία του αντισυνταγματάρχη Σπήλιου, χρησιμοποιήθηκαν για το γύρισμα των πολεμικών σκηνών. Το οικονομικό όφελος των φαντάρων ήταν 2 δραχμές χαρτζιλίκι. Ενας μικρός σουρεαλισμός στην υλοποίηση του όλου κόνσεπτ δεν απεφεύχθη, γεννώντας απρόβλεπτες αλλά και χαριτωμένες εικόνες. Τέτοια ήταν η εικόνα σε μια σκηνή μάχης: Ο Αρίστος πολεμά με έναν "Πέρση" και η σκηνή προβλέπει ότι νικά ο Έλληνας ( Αρίστος). Ο στρατιώτης όμως που υποδύεται τον "Πέρση" δεν πέφτει κάτω."Πέσε ρε!" του λέει ο Αρίστος χτυπώντας τον με το πλαστικό ξίφος. "Δεν πέφτω ρε!" απαντά ο "Πέρσης" που είχε πάρει σοβαρά το ρόλο του. Τότε ο Αρίστος γυρίζει ανάποδα το σπαθί και με την λαβή δίνει μια στο κεφάλι του "Πέρση" ο οποίος πέφτει θέλοντας και μη. Στις φωτογραφίες από τα γυρίσματα βλέπουμε τον Αρίστο ως αρχαίο Σπαρτιάτη πολεμιστή\nΣτα διαλείμματα οι 'Ελληνες φαντάροι, ως αρχαίοι πολεμιστές με πολύχρωμες στολές, σπεύδουν προς το πατροπαράδοτο αχνιστό καζάνι της φασολάδας προκειμένου να σιτιστούν, ενώ τις απογευματινές ώρες, «Ελληνες και Πέρσες», αδελφωμένοι, εγκαταλείπουν το πεδίο της μάχης τραγουδώντας εμβατήρια του Πεζικού και των ΛΟΚ αντί για τους τυρταιικούς παιάνες.\nΟ ΑΡΙΣΤΟΣ ΣΤΗΝ ΟΙΚΟΓΕΝΕΙΑΚΗ, ΤΗΝ ΕΠΑΓΓΕΛΜΑΤΙΚΗ ΚΑΙ ΤΗΝ ΚΟΙΝΩΝΙΚΗ ΤΟΥ ΖΩΗ\nΣτα τριάντα του ο Αρίστος παντρεύτηκε την εκ διαμέτρου αντίθετου χαρακτήρα Βασιλική Θεοδοσιάδη με την οποία απέκτησε δυο παιδιά. Ως πατέρας και σύζυγος υπήρξε τρυφερός και κράτησε την οικογένεια του αγαπημένη, διδάσκωντας στα παιδιά του όλα όσα η ζωή δίδαξε σε αυτόν. Εξασκούσε το επάγγελμα που αγαπούσε και του οποίου ήξερε την τέχνη άριστα. Υπήρξε προοδευτικός ως προς την πολιτική του τοποθέτηση. Ήταν επαγγελματίας ψαράς με δικό του καΪκι την "ΑΓΙΑ ΠΑΡΑΣΚΕΥΗ" την οποία καταβύθισαν για πολιτικούς λόγους, κυρίως πικρίας τους λόγω ήττας στις εκλογές, αντιθέτων πολιτικών αντιλήψεων άνθρωποι.\nΠούλαγε τα ψάρια από το καΪκι κατευθείαν στους πελάτες και ήταν πάντα γελαστός, χουβαρντάς στο ζύγισμα και τηρώντας την συνήθεια του πατέρα του έδινε και στους φτωχούς δωρεάν "ψαράκι να ζήσουνε και αυτοί". Την εποχή εκείνη οι ψαράδες υπήρξαν επαγγελματίες που κέρδιζαν χρήματα και καθημερινά κυκλοφορούσαν με μετρητά.\nΕξασφαλίζοντας με το επάγγελμα του την οικογένεια του ο Αρίστος υπήρξε παράλληλα ένας άνθρωπος της πιάτσας.\nΓλεντζές από τους λίγους σύχναζε στα καλύτερα κέντρα διασκέδασης και υπήρξε αδερφικός φίλος με πολλούς καλλιτέχνες της εποχής. Ο Πάνος Γαβαλάς ερχόταν συχνά φιλοξενούμενος του Αρίστου στο Κιάτο, ενώ την παρέα συμπλήρωναν ο Γιώργος Φούντας, ο Χρήστος Νέγγας, η Μάρθα Βούρτση και ο άντρας της.\nΕίχε εξαιρετικό γούστο στο ντύσιμο του και τακτικά αγόραζε τα κοστούμια του στον φημισμένο Γουτάκη από τα πολύ καλά μαγαζιά της Σταδίου στην Αθήνα.\nΠεριποιημένος πάντα με το χαρακτηριστικό μουστάκι του, σύχναζε στα μπουζούκια και στα καλά αλλά και στα "κακά" μαγαζιά διασκέδασης.\nΠαρέες του εκτός από τους προαναφερθέντες καλλιτέχνες όλα τα αλάνια της πιάτσας Αθηνών Πειραιώς και περιχώρων μη εξαιρουμένων και των άλλων μόρτηδων του Κιάτου.\nΆνθρωπος μάγκας και μόρτης, με μπέσα ζούσε στο όριο της διασκέδασης μεταξύ νόμου και παρανομίας με τα "σέα" του όλα και τον "ανθό" να φέρνει γύρα .."..όταν το φερνε η περίσταση και εφ όσον υπήρχε...".\nΠάντα στην τρίχα ντυμένος υπήρξε χουβαρντάς στα κεράσματα και λοιπά έξοδα, και άφησε εποχή ως γλετζές.\nΔεν φοβήθηκε ποτέ και τίποτα και δεν υπάρχει άνθρωπος να πει ότι ο Αρίστος τον αδίκησε, δεν έκανε πίσω, ποτέ όταν προκλήθηκε και δεν τον νίκησε σε καυγά κανένας.\nΟ καπετάν Αρίστος άφησε όνομα και στην πιάτσα και στα παιδιά του.\nΕυτύχησε να δει εγγόνια και ο μόνος που τον νίκησε ήταν ο καρκίνος στις 25 Οκτωβρίου 2013.\nΥπήρξε ο τελευταίος μάγκας του Κιάτου .\nΟι φωτογραφίες που δημοσιεύονται ανήκουν στο αρχείο του Γιώργου Αριστείδη Αβράτογλου και υπόκεινται στον Νόμο για τα πνευματικά δικαιώματα.\nΟι πληροφορίες για την ζωή του Αρίστου προέρχονται από τον Γιώργο Αριστείδη Αβράτογλου και από ηλικιωμένους κατοίκους της πόλης\nΑΡΙΣΤΟΣ ΓΕΩΡΓΙΟΥ ΑΒΡΑΤΟΓΛΟΥ. (1937-2013) Ο ΤΕΛΕΥΤΑ...


Βρείτε μας στο Η Θεατρική Ομάδα Δράσης ΣΑΡΔΑΜ παρουσιάζει το έργο του Matei Vișniec «ΕΘΝΙΚΟΤΗΤΑ ΜΟΥ ΤΟ ΧΡΩΜΑ ΤΟΥ ΑΝΕΜΟΥ» σε μετάφραση της Έρσης Βασιλικιώτη.\nΤο έργο εστιάζει στην ανθρώπινη ζωή η οποία σε συνθήκες απολυταρχισμού, επαναπροσδιορίζεται με αρνητικούς όρους. Ο Βιζνιέκ δημιουργεί χαρακτήρες σε διάφορα στάδια υπαρξιακής αποσύνθεσης και κάποιους που αντιστέκονται ακόμη – ή έτσι νομίζουν. Οι άνθρωποι αυτής της κοινωνίας είναι εγκλωβισμένοι σε άρρωστους τρόπους σκέψης και σε δράσεις σωματικές που τους εξουθενώνουν ψυχικά. Συναινούν στην αφαίρεση της αξιοπρέπειάς τους και τη χειραγώγηση τους, φαντασιώνονται ότι επαναστατούν χωρίς να διεκδικήσουν ποτέ τίποτα και, ακόμη και νεκροί, ονειρεύονται τις τιμές και τα παράσημα μιας Εξουσίας που τους οδήγησε σε ένα μάταιο θάνατο.\nΥπεύθυνη Παραγωγής : Νίκη Δουλγεράκη Σχεδιασμός αφίσας: Δημήτρης Καδόγλου\nΕκδοτήριο: Θέατρο ΠΚ Online: www.pktheater.gr\nΤιμή Εισιτηρίου: 12.00 €


Η Νευροσχεδιαστική στην τέχνη: Από τη φαντασία στο καινοτόμο αποτέλεσμα του έργου τέχνης - Bodossaki Lectures on Demand\nΗ Νευροσχεδιαστική στην τέχνη: Από τη φαντασία στο καινοτόμο αποτέλεσμα του έργου τέχνης\nΔΙΑΡΚΕΙΑ 39:28 ΠΡΟΒΟΛΕΣ 1894\nΝευροεπιστήμες, Τέχνες / Πολιτισμός\nΌλοι οι νεολογισμοί που διαβάζουμε η ακούμε τα τελευταία χρόνια, δημιουρ-γήθηκαν εξαιτίας της πολυπλοκότητας της εποχής και της αλληλεπίδρασης των επιστημών μεταξύ τους, αλλά και με τις τέχνες. Συμβαίνει πολλές φορές, ένας τέτοιος όρος να έχει δύο σημασίες: την επιστημονική και την φιλοσοφική. Αυτό όμως προκαλεί σύγχυση. Είναι ένα εμπόδιο, που ίσως κάποια στιγμή στο μέλλον, λόγω της ραγδαίας εξέλιξης της επιστήμης και της τεχνολογίας θα ξεπερασθεί και οι όροι αυτοί θα διευκρινιστούν, έτσι ώστε να μπορούμε να γνωρίζουμε ακριβώς τη σημασία τους. Μέχρι τότε όμως, είμαστε υποχρεωμένοι να τους χρησιμο-ποιούμε, κι΄ας έχουν δύσκολη επικοινωνιακή ανταπόκριση.\nΚάθε καλλιτέχνης, νομίζω ότι θα έβρισκε εξαιρετικά ενδιαφέρον, να κατανοήσει κατά το δυνατόν, πως λειτουργεί ο εγκέφαλός του όταν δημιουργεί, αλλά ακόμη και γιατί ασχολήθηκε με τη καλλιτεχνική δημιουργία .\nΕμείς εδώ θα ασχοληθούμε με την έννοια του νευροσχεδιασμού (νευροσχεδιαστική), από φιλοσοφικής και καλλιτεχνικής πλευράς. Η επέκταση του στον επιστημονικό χώρο είναι δουλειά των ειδικών, που δεν μπορεί να είναι άλλοι βέβαια, πέρα από τους επιστήμονες που ασχολούνται με τον εγκέφαλο, τους νευροεπιστήμονες.\nΠουλημένος Σπύρος Εικαστικός, BScMA, Υποψήφιος Διδάκτωρ Επαγγελματικών Σπουδών, Καλές Τέχνες\nΟ Σπύρος Πουλημένος (Βsc, MA) γεννήθηκε στη Κέρκυρα. Ζει και εργάζεται στην Αθήνα. Από το 1973, όταν για πρώτη φορά δημιούργησε εικαστικό περιβάλλον, μέχρι σήμερα, έχει πραγματοποιήσει 19 ατομικές εκθέσεις και έχει συμμετάσχει σε περισσότερες από 50 ομαδικές. Δημιούργησε έργα διαφόρων τεχνοτροπιών, με αντιπροσωπευτική εκείνη του λευκού φόντου. Παράλληλα, πειραματίστηκε με την δημιουργία ψηφιακών έργων, μέρος των οποίων εκτέθηκαν στην πρόσφατη μεγάλη αναδρομική του έκθεση τον Μάιο-Ιούνιο του 2008, στο Μουσείο Βορρέ. Έχει επισκεφθεί τα περισσότερα μουσεία της Ευρώπης και της Αμερικής όπου μελέτησε τα έργα των μεγάλων ζωγράφων. Τον απασχόλησε το θέμα του ιδιοφυϊούς εικαστικού ταλέντου, σε σχέση με τη φύση του ανθρώπινου εγκεφάλου, όπως επίσης και η δημιουργία της ποιητικής έκφρασης. Πρόσφατα κατέληξε στον όρο νευροσχεδιαστική (neuroschediastics) για να εκφράσει, κατά την άποψή του, τις πολύπλοκες εγκεφαλικές διεργασίες, αλλά και την αινιγματική εγγενή πηγή του ταλέντου, στην παραγωγή καινοτόμου καλλιτεχνικής δημιουργίας. Είναι μέλος του Επιμελητηρίου Εικαστικών Τεχνών Ελλάδος.


Στα εθνικά μας θέματα δεν χωρούν μικροκομματισμοί | HuffPost Greece\n16/02/2018 14:52 EET | Updated 16/02/2018 14:52 EET\nΟι Εθνικές ήττες που έχουμε υποστεί από το 1974 και μετά, έλαβαν χώρα όταν και όποτε το Ελληνικό κράτος τελούσε σε καθεστώς αστάθειας εξαιτίας κλυδωνισμών που διέρχονταν το πολιτικό μας σύστημα. Η Κύπρος το 1974, τα Ίμια το 1996 και το «γκριζάρισμα» πολλών νησιών μας , όταν ουδέποτε είχε αμφισβητηθεί η Ελληνική κυριαρχία τα τελευταία 30 χρόνια, αποτελούν χτυπητά παραδείγματα.\nΕίναι ηλίου φαεινότερον, ότι οι γύρω εχθροί μας, επιβουλευόμενοι μονίμως την εδαφική μας ακεραιότητα, περιμένουν πάντοτε τη στιγμή που θα μας βρούνε πιο ευάλωτους.\nΤο τελευταίο χτύπημα, το ισχυρότερο των τελευταίων ετών, ήρθε από τον πρωθυπουργό του ακραιφνή ισλαμιστή Ταγιπ Ερντογάνπου όχι απλώς αμφισβήτησε την Ελληνική κυριαρχία στα Ίμια , αλλά δήλωσε ανερυθριάστως ότι αυτά ανήκουν στην Τουρκία. Περιττεύει πιστεύω να αναφερθώ στο σαθρό του πράγματος, με βάση το διεθνές δίκαιο. Οι Τούρκοι γείτονες, ουδέποτε θα αποδεχθούν να συζητήσουν με βάση το διεθνές δίκαιο. Δεν το έκαναν με την Κύπρο, δεν θα το κάνουν σε καμία περίπτωση και για τα Ίμια. Και δεν θα το κάνουν, διότι δεν έχουν τι να πούν. Κανένα διεθνές δικαστήριο, κανένα διεθνές Forum δεν πρόκειται ποτέ να αποφανθεί υπερ της Τουρκίας στο θέμα αυτό. Οι γείτονες μας, δεν μιλάνε τη γλώσσα του διεθνούς δικαίου. Η γλώσσα που τους εξυπηρετεί είναι η γλώσσα του «δικαίου του ισχυρότερου».\nΤο κράτος μας, αν κατανοήσει τα παραπάνω, δεν έχει παρά να αναζητήσει ταυτοχρόνως με τις ειρηνικές λύσεις μέσα από τα διεθνή δικαστήρια και διεθνή Forα, τρόπους για να είναι προετοιμασμένο αν χρειαστεί να αποδειχθεί ισχυρό και στο παιχνίδι «του δικαίου του ισχυρότερου».\nΗ εικόνα που παρακολουθούμε το τελευταίο διάστημα, δυστυχώς δεν μας επιτρέπει να αισιοδοξούμε στην κατεύθυνση αυτή. Οι χειρισμοί με τα Σκόπια από τα κόμματα εξουσίας, μας οδηγεί στο συμπέρασμα ότι το κομματικό συμφέρον έχει καταστεί υπέρτερο του Εθνικού. Δεν επιθυμώ και δεν είναι φρόνιμο να αναφερθώ σε λεπτομέρειες. Και μόνο ωστόσο το γεγονός ότι δεν έχει συγκληθεί μέχρι σήμερα το Συμβούλιο Αρχηγών, μιλάει από μόνο του.\nΤη στιγμή αυτή, πέραν του ζητήματος των Σκοπίων όπου δεν διακρίνουμε πουθενά μία Εθνική γραμμή, μας προκύπτει (ξαφνικά ;) και το θέμα των Ιμίων. Ξανά, οι εκατέρωθεν κομματικές δηλώσεις δείχνουν μια απίστευτη απόσταση. Είναι γνωστό, ότι ενωμένοι μπορούμε να πετύχουμε πολλά, ενώ διχασμένοι βγαίνουμε μονίμως χαμένοι. Δεν είναι στις προθέσεις μου να ασκήσω οποιαδήποτε κριτική. Θέλω μόνο να απευθύνω έκκληση ως νησιώτης και ως πατριώτης προς τις πολιτικές δυνάμεις. Σταματήστε να προσδοκάτε κομματικά οφέλη από τα Εθνικά μας θέματα. Δώστε προτεραιότητα στο Εθνικό συμφέρον και αφήστε σε δεύτερη μοίρα το κομματικό. Ο λαός μας χρειάζεται μία ενιαία γραμμή και θέλει να μιλήσει με μία φωνή. Διχασμένος λαός σημαίνει νικημένος λαός.\nΚανένας Τούρκος και κανένας Σκοπιανός δεν θα τολμήσει να αμφισβητήσει την εδαφική μας ακεραιότητα, αν είμαστε ενωμένοι όλοι σα μια γροθιά. Τις άλλες προϋποθέσεις τις έχουμε όλες. Ο λαός δεν φοβάται κανένα εχθρό και το Εθνικό μας φρόνημα παραμένει υψηλό. Οι ένοπλες δυνάμεις μας είναι ικανότατες και καμία υπεροπλία των Τούρκων δεν μπορεί να τις φοβίσει. Η διεθνής συγκυρία, ποτέ δεν ήταν ευνοϊκότερη για τα εθνικά μας συμφέροντα. Η μεγάλη υπερδύναμη και η Ευρωπαίοι , δεν επιθυμούν καμία διατάραξη της ισορροπίας στο Αιγαίο και θέλουν τα Σκόπια στο ΝΑΤΟ και την Ευρώπη, την ίδια ώρα που οι Τούρκοι έχουν ανοιχτά πολλά μέτωπα. Η χώρα μοιάζει σε λίγο καιρό να εισέρχεται επιτέλους σε επίπεδο οικονομικής ανάκαμψης. Τι μας λείπει ; ΜΙΑ ΕΝΙΑΙΑ ΕΘΝΙΚΗ ΦΩΝΗ . Μια ενιαία φωνή που ο λαός όχι απλώς θα ακολουθήσει, αλλά θα είναι και έτοιμος να θυσιαστεί για τα προστάγματα της. Το ίδιο θα πράξουν και οι απανταχού Έλληνες. Ολόκληρο το Έθνος.\nPLUS: Σκοπιανό ΠΟΛΙΤΙΚΗ Ίμια εξωτερική πολιτική


Φοβερό κραχ στο Χρηματιστήριο! – INLIFE by INPAOK\nΟικονομια 3 Αυγούστου 2015 0\nΦοβερό κραχ στο Χρηματιστήριο!\nΣτο -23% ο Γενικός Δείκτης\nΟι τράπεζες είναι κλειδωμένες στο limit down, με εντολές για πωλήσεις εκατομμυρίων τεμαχίων στην ουρά! Κλειδωμένα και τα περισσότερα blue chips του FTSE 25 στο -29%.\nΧωρίς προβλήματα η επιστροφή απο Χαλκιδική\nΤΩΡΑ: Φωτιά στο Πανόραμα\nΟικονομια 12 Απριλίου 2021 0


Ενοικίαση αυτοκινήτου σε Βαρσοβία από 17 €/ημέρα Ι Skyscanner\nΣυγκρίνετε τις επιλογές ενοικίασης αυτοκινήτου σε Βαρσοβία\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Βαρσοβία ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Βαρσοβία μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Βαρσοβία. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Βαρσοβία, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Βαρσοβία, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Βαρσοβία σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Βαρσοβία δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.


Συναγερμός στην ΕΛ.ΑΣ. μετά την ένοπλη ληστεία στους Αγίους Θεοδώρους | Ελλάδα | Η ΚΑΘΗΜΕΡΙΝΗ\nΣυναγερμό στις «ειδικές» υπηρεσίες της ΕΛ.ΑΣ. σήμανε η ένοπλη ληστεία που διαπράχθηκε το μεσημέρι της Τετάρτης στο υποκατάστημα της Αlpha Bank στους Αγίους Θεοδώρους.\nΣτη ληστεία πήραν μέρος τουλάχιστον τρία άτομα, οι δύο από αυτούς φορούσαν αποκριάτικες μάσκες και καπαρντίνες και εισέβαλαν με όπλα στο υποκατάστημα. Ενας τρίτος συνεργός τους παρέμεινε έξω από την τράπεζα σε ρόλο «τσιλιαδόρου».\nΟι ένοπλοι άρπαξαν από τα δύο ταμεία του υποκαταστήματος περίπου 4.000 ευρώ ωστόσο, υποχρεώθηκαν να τραπούν σε φυγή εσπευσμένα και πριν ολοκληρώσουν το «έργο» τους καθώς ενεργοποιήθηκε ο συναγερμός του υποκαταστήματος. Κατά τη διαφυγή τους πυροβόλησαν τρεις φορές στον αέρα για εκφοβισμό και επιβιβάστηκαν σε Golf που οδηγούσε συνεργός τους. Το αυτοκίνητο βρέθηκε λίγη ώρα αργότερα καμένο σε περιοχή κοντά στον σταθμό του προαστιακού, στους Αγ. Θεοδώρους.\nΠιθανολογείται ότι είχε πλαστή πινακίδα που αντιστοιχεί σε ιδίου τύπου αυτοκίνητο καθώς από τον αρχικό έλεγχο της ΕΛ.ΑΣ. διαπιστώθηκε ότι το αυτοκίνητο ανήκει σε κάτοικο Κηφισιάς, που δεν έχει δηλώσει κλοπή του οχήματός του. Εξω από το υποκατάστημα βρέθηκαν και περισυνελέγησαν τρεις κάλυκες από όπλο μικρού διαμετρήματος, πιθανόν πιστόλι. Την προανάκριση για το συμβάν διενεργεί το τμήμα Ασφάλειας Κορίνθου, ενώ για τη ληστεία ενημερώθηκε και η Αντιτρομοκρατική Υπηρεσία.


Τώρα έχεις λόγο να ξαναμπείς στο παιχνίδι! 21+ MGA\nΕπιστροφή και στα προγνωστικά Champions League σήμερα, όπου πλέον το βαθμολογικό ενδιαφέρον κορυφώνεται στα περισσότερα από τα ζευγάρια.\nΣτοιχηματικά προκύπτει η τριάδα με το Over 2.5 στο Κράσνονταρ – Σεβίλλη, το Goal/Goal στο Λάτσιο – Ζενίτ και ο άσος της Παρί Σεν Ζερμέν σε απόδοση 4.48 στο Stoiximan.\nΚράσνονταρ - Σεβίλλη (19.55)\n*Εκπληκτικό το ματς του πρώτου γύρου, με την Σεβίλλη να κερδίζει με ανατροπή 3-2 την Ζενίτ.\nΚράσνονταρ: Δεν μπόρεσε να κρατήσει το υπέρ της προβάδισμα με 2-0 μέσα στην Ανδαλουσία η Κράσνονταρ και με αριθμητικό μειονέκτημα κατάφερε να χάσει από την Σεβίλλη με 3-2.\nΑν και ανταγωνιστική στα περισσότερα της παιχνίδια, ωστόσο έχει μόλις έναν βαθμό σε τρία ματς (0-1-2) και αν θέλει να κάνει κάτι καλό στον όμιλο σήμερα πρέπει να επιστρέψει στα θετικά αποτελέσματα.\nΣεβίλλη: Επική ανατροπή πριν τρεις εβδομάδες στο γήπεδο της και μάλιστα με 10 ποδοσφαιριστές κατάφερε να γυρίσει το εις βάρος της 2-0 σε 3-2 απέναντι στην Κράσνονταρ.\nΣημαντικό βήμα πρόκρισης για την ομάδα του Λοπετέγι, αφού με απολογισμό 2-1-0 έχει βρεθεί ήδη ψηλά στην βαθμολογία και η λογική λέει ότι δεν θα αντιμετωπίσει πρόβλημα με την πρόκριση της στους 16 του θεσμού.\nΌλα για όλα η Κράσνονταρ και με οδηγό το πρώτο ματς θα πάμε με το Over 2.5 στο 1.65 από το Stoiximan.\n*Στο παιχνίδι πριν τρεις εβδομάδες οι δύο ομάδες αναδείχθηκαν ισόπαλες με σκορ 1-1.\nΛάτσιο: Μέσα από τα παιχνίδι προσπαθεί να βρει σταθερότητα η Λάτσιο και το 1-1 της Ρωσίας πριν τρεις εβδομάδες μπορεί να αποβεί καθοριστικό όσον αφορά την υπόθεση πρόκριση στην επόμενη φάση.\nΕξάλλου έχει μία νίκη και δύο ισοπαλίες στον όμιλο (1-2-0), οπότε σε περίπτωση που κερδίσει σήμερα την Ζενίτ τότε θα φτάσει από σήμερα πολύ κοντά στον μεγάλο της αυτόν στόχο.\nΖενίτ: Μια καλή ευκαιρία να αυξήσει τις ελπίδες πρόκρισης έχασε στο ματς με την Λάτσιο στον πρώτο γύρο, καθώς δεν κράτησε το προβάδισμα της, μένοντας στο τέλος στο ισόπαλο 1-1.\nΜε μόλις μια ισοπαλία σε τρεις αγώνες (0-1-2), η πρωταθλήτρια Ρωσίας καλείται να αναζητήσει κάτι καλύτερο σήμερα στην Ρώμη για να διατηρήσει τις όποιες ελπίδες της για πρόκριση «ζωντανές».\nΟι δύο ομάδες ψάχνουν αποκλειστικά τη νίκη και έχουν την ποιότητα για να σκοράρουν. Το Goal/Goal σε απόδοση 1.70 στο Stoiximan.\n*Τα τρία ματς μεταξύ των δύο ομάδων συνοδεύτηκαν με Over 2.5, όπου η Λειψία έχει δύο νίκες και η Παρί Σεν Ζερμέν μία.\nΠαρί Σεν Ζερμέν: Μπορεί να έχασε την προηγούμενη Παρασκευή από την Μονακό με 3-2 στο πρωτάθλημα και μάλιστα με ανατροπή, αλλά το μυαλό όλων βρίσκεται στο Champions League, όπου είναι με την πλάτη στον τοίχο.\nΕιδικά η ήττα της στην Λειψία πριν τρεις εβδομάδες έμπλεξε κατά πολύ τα πράγματα, αφού έχει ήδη δύο στις τρεις πρώτες αγωνιστικές (1-0-2), ενώ στην πορεία έχει να παίξει και με την Μάντσεστερ Γουνάιτεντ στο «Ολντ Τράφορντ».\nΛειψία: Από μεγάλη νίκη προέρχεται η Λειψία επί της Παρί Σεν Ζερμέν με 2-1 και με απολογισμό 2-0-1 έχει αρκετές πιθανότητες πρόκρισης, όμως απομένει ακόμη ένας ολόκληρος γύρος.\nΣημαντικό για την ομάδα του Νάγκελσμαν να σταθεί όρθια σήμερα στο Παρίσι, καθώς στην συνέχεια θα αρκεί πιθανότατα μια νίκη επί της Μπασακσεχίρ για να πανηγυρίσει την πρόκριση στους 16 του Champions League.\nΈνας τελικός για την Παρί Σεν Ζερμέν και θα της δώσουμε ψήφο εμπιστοσύνης. Ο άσος στο 1.60 από το Stoiximan.\nStoiximan Champions League προσφορές*! (ΠΑΤΑ ΕΔΩ)\nTags:Champions LeagueΛειψίαΠαρί Σεν Ζερμέν\nPrevious : Προγνωστικά Κράσνονταρ – Σεβίλλη\nNext : Προγνωστικά Champions League Τετάρτη 25/11


ΕΠΙΣΚΕΨΗ ΕΠΑΡΧΟΥ Π.Ε. ΘΗΡΑΣ ΣΤΗΝ ΤΡΑΠΕΖΑ ΑΙΜΑΤΟΣ ΣΑΝΤΟΡΙΝΗΣ – Νέα από την Σαντορίνη με τον Δημήτρη Πράσσο\nΕΠΙΣΚΕΨΗ ΕΠΑΡΧΟΥ Π.Ε. ΘΗΡΑΣ ΣΤΗΝ ΤΡΑΠΕΖΑ ΑΙΜΑΤΟΣ ΣΑΝΤΟΡΙΝΗΣ\nΣημείωση Santonews: Μήπως είναι μια θεσμική ευκαιρία, να αναδείξουμε το χώρο, ως κοινωνικό απόκτημα του νησιού;.\n“ Με πολύ χαρά επισκέφτηκα την Τράπεζα Αίματος Σαντορίνης στα γραφεία τους στο Καμάρι μετά από πρόσκλησή τους.\nΤους συνεχάρη για το μεγάλο έργο προσφοράς αγάπης που πραγματοποιούν για πάρα πολλά χρόνια και με τεράστια επιτυχία,όπως και γιά την τελευταία πετυχημένη αιμοδοσία.\nΤους άκουσα με μεγάλη προσοχή για τα θέματα που τους απασχολούν. Μέσα από τα δίκαια αιτήματα τους διαπίστωσα για μια ακόμα φορά την νεανική διάθεση τους να συνεχίσουν την προσφορά με καλύτερες συνθήκες, για ακόμα καλύτερα αποτελέσματα.\nΈνας μόνιμος χώρος για τα γραφεία της αιμοδοσίας (και μιά αποθήκη για τα πανό) και ο οποίος θα μπορούσε να εξελιχθεί σε μόνιμο αιμοδοτικό κέντρο, όλα αυτά στο χώρο του κάμπινγκ, θα ήταν ό,τι καλύτερο.Το πρώτο βέβαια που πρέπει να γίνει είναι το κάμπινγκ να δοθεί στο Δήμο.\nΗ στήριξη του κράτους σε αυτήν την μεγάλη προσφορά της Σαντορίνης θα έπρεπε να είναι αμέριστη.\nΗ Σαντορίνη μέσα από τους εθελοντές αιμοδότες αποτελεί το μεγαλύτερο παράδειγμα προς μίμηση για όλο τον κόσμο. Η Ακαδημία Αθηνών έπρεπε να τιμήσει τον εθελοντή Σαντορινιό αιμοδότη.\nΑποχωρώντας τους ευχαρίστησα για την ενημέρωση, υποσχόμενος ότι θα ενημερώσω τον Περιφερειάρχη και τον χωρικό Αντιπεριφερειάρχη για όλα όσα συζητήσαμε για να βοηθήσουμε την όλη προσπάθεια με τον καλύτερο τρόπο.\nΕπόμενο άρθρο ΚΥΚΛΟΦΟΡΙΑΚΕΣ ΡΥΘΜΙΣΕΙΣ 2021 ΣΤΗΝ ΟΙΑ\nΠροηγούμενο άρθρο ΚΥΚΛΟΦΟΡΙΑΚΕΣ ΡΥΘΜΙΣΕΙΣ 2021 ΣΤΑ ΦΗΡΑ


Το Επιμελητήριο Λάρισας με περίπτερο στην 84η Διεθνή Έκθεση Θεσσαλονίκης - kosmoslarissa\nΤο Επιμελητήριο Λάρισας με περίπτερο στην 84η Διεθνή Έκθεση Θεσσαλονίκης\nΕπιχειρήσεις | 24 Ιουλ 2019, 11:35\nΤο Επιμελητήριο Λάρισας ενημερώνει ότι πρόκειται να συμμετάσχει με περίπτερο στην 84η Διεθνή Έκθεση Θεσσαλονίκης, που διοργανώνεται από την HELEXPO στις 7 έως τις 15 Σεπτεμβρίου, και καλεί τις επιχειρήσεις-μέλη να λάβουν μέρος και να επιδοτηθούν από τον φορέα.\nΟι επιχειρήσεις που επιθυμούν να συμμετάσχουν στην 84η ΔΕΘ, θα πληρώσουν μόνο 34€/τ.μ. (το υπόλοιπο επιδοτείται από το Επιμελητήριο Λάρισας), και καλούνται να εκδηλώσουν το ενδιαφέρον τους έως την Παρασκευή 26 Ιουλίου 2019.\nΓια περισσότερες πληροφορίες μπορείτε να επικοινωνήσετε με το Επιμελητήριο Λάρισας. Υπεύθυνη Επικοινωνίας: κα Τσολάκη Αικατερίνη, email: info@larissa-chamber.gr & τηλ. 2410536900.\n22:13 Αυγενάκης-Αγοραστός: 897.000 ευρώ για την ανακατασκευή του στίβου στο Αλκαζάρ


Τίμησαν τη μνήμη των πεσόντων αεροπόρων στη Σιθωνία - Χαλκιδική Ειδήσεις - Halkidikinews.gr\nΤίμησαν τη μνήμη των πεσόντων αεροπόρων στη Σιθωνία\nΟμάδα σύνταξης\t 02 Φεβρουαρίου 2020\nΤην 1η Φεβρουαρίου 1995, πριν από 25 χρόνια, δυο αεροσκάφη με επιβαίνοντες αεροπόρους ΣΓΟ (Ι) ΑΡ. ΜΑΡΤΑΚΗ , ΥΠΣΓΟ (Ι) ΠΕΡ. ΚΟΥΒΕΝΤΑΡΑ και ΑΝΘΣΓΟ (Ι) ΓΕΩΡ. ΧΟΥΣΕΛΑ, ενώ εκτελούσαν χαμηλή πτήση, συγκρούστηκαν στον ορεινό όγκο της Σιθωνίας.\nΗ Ομάδα Εθελοντών Πυροσβεστών "ΔΡΑΓΟΥΝΤΕΛΙ" δεν ξέχασε την μνήμη των πεσόντων αεροπόρων και όπως κάθε χρόνο έτσι και φέτος, τίμησε τη μνήμη τους ανάβοντας ένα κερί στη μνήμη τους. Ο πρόεδρος και ο αντιπρόεδρος της Ομάδας Εθελοντών έκαναν συντήρηση του κενοταφίου των πεσόντων αεροπόρων.\nΣτη περιοχή απέναντι από το σημείο σύγκρουσης έχει δημιουργηθεί κενοτάφιο και στην επαρχιακή οδό Νικήτης - Σάρτης έχει στηθεί μνημείο προς τιμήν τους. Στο σημείο της πρόσκρουσης των πολεμικών αεροσκαφών έχει στηθεί και ένας μεγάλος σταυρός.\n«Δεν τους τιμάμε μόνο σήμερα, τους τιμάμε και το καλοκαίρι που σχεδόν καθημερινά τα μέλη μας περνούν από το σημείο λόγω περιπολίας. Ανάβουν ένα κερί, καθαρίζουν και ελέγχουν το μνημείο δίπλα στο δρόμο αλλά και το κενοτάφιο» λένε τα μέλη της ομάδας «Δραγουντέλι».\nΟι τρεις πιλότοι χάθηκαν σε διατεταγμένη πτήση και στην προσπάθεια τους να γίνουν οι καλύτεροι, όταν τα αεροσκάφη τους έπεσαν στην Σιθωνία. Ο υποσμηναγός Περικλής Κουβενταράς στα χειριστήρια ενός F-5A, όντας σε σχηματισμό με τους σμηναγό Αριστείδη Μαρτάκη και ανθυποσμηναγό Γεώργιο Χουσελά σε ένα F-5B, προσέκρουσαν στον λοφίσκο Στηθούρι της Σιθωνίας!\nΕκπαιδεύτηκε στο Σμήνος Μετεκπαιδεύσεως F-5 της 111 Πτέρυγας Μάχης (Νέα Αγχίαλος) και στην συνέχεια υπηρέτησε στην 341 Μοίρα της 111 ΠΜ και στην 343 Μοίρα της 113 Πτέρυ¬γας Μάχης (Μίκρα) ως χειριστής στα αεροσκά¬φη F-5.\nΣιθωνία,\tΟμάδα Εθελοντών Δραγουντέλι


ΓΥΜΝΑΣΙΟ ΣΙΝΔΟΥ: Απριλίου 2012\nHMEΡΗΣΙΑ ΕΚΔΡΟΜΗ ΑΓΙΟΣ ΝΙΚΟΛΑΟΣ ΝΑΟΥΣΑΣ\nΑναρτήθηκε από teacher στις 11:18\nΗΜΕΡΗΣΙΑ ΕΚΔΡΟΜΗ ΣΤΟΝ ΑΓΙΟ ΝΙΚΟΛΑΟ ΝΑΟΥΣΑΣ\nΑναρτήθηκε από teacher στις 15:55\nΦέτος το γυμνάσιό μας συμμετέχει σε διαγωνισμό ποίησης, και μάλιστα όχι μόνο έναν αλλά τέσσερις, με πρώτο και πολύ σημαντικό τον διαγωνισμό του Δήμου Δέλτα, που και κείνος ξεκινά φέτος για πρώτη χρονιά αυτή την εκδήλωση, και του ευχόμαστε πολλές πολλές συμμετοχές, ωραία ποιήματα από τους μαθητές των σχολείων του δήμου μας, ποιήματα που θα δώσουν σε όλους μας μια ανάσα, ένα άλλο αέρα και θα μας θυμίσουν ότι: «Με την ποίηση διηγούμαστε ό,τι δεν μπορούμε να πούμε αλλιώς. Η ποίηση μπορεί να μιλάει για το ΄μυστικό΄, χωρίς να το αποκαλύπτει! χωρίς να το καίει!» ( Γκόραν Μπρέγκοβιτς)\nΔεν περιμέναμε, πραγματικά, αυτή την ανταπόκριση από τους μαθητές μας, τους πιο μεγάλους της τρίτης γυμνασίου αλλά και της δευτέρας, ακόμη και τα πρωτάκια. Φαίνεται όμως πως τα παιδιά έχουν πράγματα μέσα τους, σκέψεις και συναισθήματα που έχουν ανάγκη να εκφράσουν. Βγήκαν λοιπόν χαρτιά και μολύβια, και οι επίδοξοι ποιητές σκάρωσαν τα πρώτα τους ποιήματα. Στα μαθήματα της Νεοελληνικής Λογοτεχνίας, οι φιλόλογοι λύσαμε μαζί τους την παρεξήγηση πως ποίημα δεν σημαίνει απλώς στίχοι, μέτρο και ομοιοκαταληξία! Διαβάσαμε μαζί με τα παιδιά ποιήματα και στίχους από μια πληθώρα ποιητών μας, Σολωμό, Παλαμά, Ελύτη, Καβάφη, Καρυωτάκη, δεν παραλείψαμε και τα δημοτικά τραγούδια….και έτσι σιγά σιγά άρχισαν να καταφθάνουν οι πρώτες συμμετοχές των μαθητών. Κατάλαβαν ή έστω υποψιάστηκαν πως ο ποιητής είναι η ιδιαίτερη εκείνη φωνή που νιώθει με μια μοναδική ευαισθησία όλα όσα συμβαίνουν μέσα του και ολόγυρά του, και τα εκφράζει με έναν ανεπανάληπτο τρόπο, που στα παιδιά θύμισε αίνιγμα ή ένα εξαιρετικά ενδιαφέρον παιχνίδι θησαυρού, μια πρόκληση για τον νου και την καρδιά τους. Τους άρεσε η ιδέα πως, αν μπορούν να διαβάζουν ποίηση, μπορούν να διαβάζουν τα πάντα!\nΚατέθεσαν το ποίημά τους με ένα ψευδώνυμο ο καθένας, που βρήκαν με αρκετή αμηχανία στην αρχή, καθώς μάλλον δεν έχουν συνηθίσει να κρύβονται πίσω από ένα προσωπείο. Κάτι μαρτυρά όμως το ψευδώνυμο για τον καθένα τους, και τις περισσότερες φορές σχετίζεται με το ύφος και το περιεχόμενο του κάθε ποιήματος. ¨Ένα παιδί μετράει τ’ άστρα¨ αναρωτήθηκε λοιπόν για το ¨Νόημα της ζωής¨. Ο ¨Φωτεινός άγγελος¨ έγραψε για τα προβλήματα της οικονομικής κρίσης, βάζοντας τίτλο: ¨Ηθικόν ακμαιότατον¨. ¨Ο Ποιηματάκιας¨ έγραψε τα ερωτικά στιχάκια, η ¨Λουίζα¨ προβληματίστηκε για τον θάνατο και η Solo έστειλε το δικό της ιδιαίτερο ¨Αντίο¨. Δεν έλειψαν και οι προβληματισμοί για το περιβάλλον και τις καταστροφικές συνέπειες που προκαλεί σ΄αυτό ο άνθρωπος, ενώ ο ¨Σπύρος¨με το¨Ζητείται απάντηση¨ ψάχνει για μιαν άκρη στο κουβάρι του νήματος που λέγεται κρίση. ¨Ο δον Κιχώτης¨ αναζήτησε τη δική του ¨Ιθάκη¨ και μίλησε για τους φίλους ως τα ¨πολυτιμότερα διαμάντια στη ζωή¨. Αυτές και πολλές άλλες συμμετοχές μας κάνουν περήφανους για αυτά τα παιδιά και με μεγάλη χαρά δίνουμε συγχαρητήρια πολλά στα ίδια αλλά και στους γονείς τους!\nΓια όλους εμάς τους καθηγητές του γυμνασίου Σίνδου είναι πολύ σημαντικό να ενθαρρύνουμε τα παιδιά να συμμετέχουν σε διαγωνισμούς, αθλητικούς, καλλιτεχνικούς, μουσικούς, γλώσσας και ορθογραφίας, ποίησης. Χαιρόμαστε πολύ και όταν πολλοί από τους μαθητές μας διακρίνονται και βραβεύονται σ΄αυτούς, αλλά και όταν απλώς συμμετέχουν! Είναι γι΄αυτούς μια μεγάλη ευκαιρία να γνωρίσουν τον εαυτό τους, τα ταλέντα και τις ικανότητές τους, να πιστέψουν σ΄αυτά, να προσπαθήσουν, να συν-αγωνιστούν με παιδιά άλλων σχολείων, να διεκδικήσουν ό,τι τους αξίζει! Μέσα από την επιτυχία ή ακόμα και την αποτυχία βγαίνουν πάντα ωφελημένοι, κερδίζουν σε εμπειρίες και βιώματα, εξαιρετικά πολύτιμα για τα επόμενα βήματα της ζωής τους. Μ΄αυτόν τον τρόπο το σχολείο δίνει στους μαθητές του όχι απλώς τις στοιχειώδεις και βασικές γνώσεις, αλλά τους μαθαίνει να συμμετέχουν ενεργά στα δρώμενα της ζωής, να είναι ενεργοί πολίτες και πρόσωπα που πιστεύουν στον εαυτό τους και στις δυνάμεις τους.\nΈτσι, στέλνουμε τα ποιήματά μας εκτός από τον διαγωνισμό του Δήμου Δέλτα, στους αντίστοιχους πολύ σημαντικούς διαγωνισμούς της Δημοτικής Βιβλιοθήκης Θεσσαλονίκης, αλλά και στον Πανελλήνιο Διαγωνισμό του Συλλόγου Εκδοτών Βορείου Ελλάδας, και της Πανελλήνιας Ένωσης Λογοτεχνών. Ευχαριστούμε πολύ όλους τους μαθητές του γυμνασίου μας που συμμετείχαν, τους ευχόμαστε καλή επιτυχία, παρακινούμε κι άλλους να δοκιμάζουν με τόλμη τη συμμετοχή σε διαγωνισμούς και εκδηλώσεις, όπου ο καθένας έχει κλίση. Ευχαριστούμε θερμά και όλους τους παραπάνω φορείς που δίνουν την ευκαιρία στους μαθητές όλων των σχολείων να εκφραστούν και να ζυγίσουν τις δυνάμεις τους. Ευελπιστούμε σε επιτυχίες, γιατί πραγματικά τα παιδιά το αξίζουν, και…. όπως λέει και η κρητική μαντινάδα: ¨ Δίχως ελπίδα στη ζωή να ζήσεις δεν αξίζει, πάντα έχει νύχτα σκοτεινή αυτός που δεν ελπίζει!¨\nΉ όπως λέει κι ο στίχος ενός μαθητή μας: ¨χρυσαφένια φτερά οι ελπίδες¨ μάς ταξιδεύουν! ΡΟΔΙΝΟΥ ΓΕΩΡΓΙΑ\nVIDEOCLIPS ΓΥΜΝΑΣΙΟ ΣΙΝΔΟΥ 2011-12\nΑναρτήθηκε από teacher στις 12:00


Ο Spitogatos επεκτείνεται (και) στην Βουλγαρία. Ακολουθούν και άλλες χώρες | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΟ Spitogatos επεκτείνεται (και) στην Βουλγαρία. Ακολουθούν και άλλες χώρες\nΜε ιδιαίτερα δυναμικό τρόπο κινείται στο εξωτερικό η γνωστή πλατφόρμα Spitogatos. Η εταιρία που κάποτε ξεκίνησε ως startup, έχει καταφέρει να επεκταθεί σε χώρες όπως η Σερβία (Indomio.rs), η Κροατία (Indomio.hr), η Μάλτα (Indomio.com.mt) και η Σλοβενία (Indomio.si). Μάλιστα, όλες μαζί οι διεθνείς versions έχουν αυτή τη στιγμή πάνω από 200.000 listings. Είναι χαρακτηριστικό, ότι στην Κροατία, το Indomio.hr μπήκε πολύ γρήγορα μέσα στο top3 των real estate sites.\nΕπόμενος σταθμός είναι η Βουλγαρία, τον Ιούνιο. Μάλιστα, σύμφωνα με πληροφορίες του It’s Possible, ο Spitogatos αναμένεται να «αποβιβαστεί» και σε άλλες χώρες, κυρίως στην ΝΑ Ευρώπη, μέσα στους επόμενους μήνες.


Η ΠΟΑΣΥ «αδειάζει» τον Μπαλάσκα: Οι απόψεις που διατυπώθηκαν δεν μας εκφράζουν (vid) | Ειδήσεις\n27/08 / 2019 14:11\nΧαρακτηριστιστα με χθεσινή της ανακοίνωση αναφέρει: «Η Ομοσπονδία μας, με αφορμή σημερινά δημοσιεύματα που αναφέρονται σε εκπροσώπηση της Π.Ο.ΑΣ.Υ. από τον Αντιπρόεδρο Θεμάτων Μελετών – Επιμόρφωσης Αστυνομικών, διευκρινίζει ότι στο δημόσιο λόγο την εκπροσωπούν αποκλειστικά και μόνο ο Πρόεδρος και ο Γενικός Γραμματέας αυτής (άρθρο 22 παρ. 4 του Καταστατικού της Π.Ο.ΑΣ.Υ.).\nΥπενθυμίζεται ότι μιλώντας στην τηλεόραση του ΣΚΑΪ ο Σταύρος Μπαλάσκας, παρομοίωσε τους προσαχθέντες από την επιχείρηση της αστυνομίας στα Εξάρχεια «ως σκουπίδια και σκόνη».\nΆμεση ήταν η αντίδραση της ηγεσίας της ΕΛΑΣ, όπου διέταξε την διενέργειας ΕΔΕ ενώ η υπόθεση διαβιβάστηκε στην Εισαγγελία Αθηνών.\nΜετά τον σάλο που προκάλεσαν οι δηλώσεις Μπαλάσκα, ο ίδιος επιχείρησε να ανασκευάσει.


ΕΞΑΡΧΕΙΑ ΠΡΙΝ ΛΙΓΟ: Σφοδρη επίθεση σε άνδρες της ΕΛ.ΑΣ. - ΟΜΑΔΑ ΖΗΤΑ βετεράνοι\nΕΞΑΡΧΕΙΑ ΠΡΙΝ ΛΙΓΟ: Σφοδρη επίθεση σε άνδρες της ΕΛ.ΑΣ.\nΑυξημένα μέτρα και περιορισμό στις διελεύσεις από την περίμετρο του ΕΜΠ για πληρώματα και προσωπικό της ΕΛΑΣ μετά την επίθεση με μολωτοφ σε βάρος της διμοιρίας.\nΆτομα του «χώρου» με μολωτοφ (27/05-21.00) επιτέθηκαν σε βάρος της στατικής διμοιρίας των ΜΑΤ που εκτελεί Υπηρεσία στο ύψος του Πολυτεχνείου.\nΆμεσα το κέντρο έδωσε εντολές στα πληρώματα των δικύκλων και περιπολικών της ΕΛΑΣ να αποφεύγουν τις διελεύσεις από την Πατησίων και σε χώρους που άτομα του» χώρου » πραγματοποιούν πάρτυ.


MotoGP: Ο Μαρκ Μάρκεθ παίρνει pole position ακόμη κι όταν πέφτει!, 24Sports & News\nΟ Ισπανός αναβάτης της Honda προσθέτει ακόμη μια pole position στα στατιστικά του στο Γκραν Πρι Γαλλίας, σε δύσκολες συνθήκες και ύστερα από μια πτώση!\n18 ΜΑΪΟΥ 2019 - 16:05\nΠλέον το περιμένεις λίγο-πολύ στις κατατακτήριες δοκιμές, ότι ο Μαρκ Μάρκεθ θα είναι ο ταχύτερος και τελικά, θα πάρει την pole position. Στις κατατακτήριες της Γαλλίας όμως όλα ήταν ρευστά γιατί οι συνθήκες ήταν περίεργες, δεν έβρεχε αλλά η πίστα δεν ήταν στεγνή και το αποτέλεσμα είναι οι ομάδες να ακροβατούν ανάμεσα στα βρόχινα και τα σλικ ελαστικά.\nΣτο Q1 ο Ρόσι έδειξε το δρόμο και έβαλε σλικ, ενώ όλοι μετά τον ακολούθησαν, προκρίθηκε στο Q2 και άλλαξε σε βρόχινα γιατί αποφάσισε πως οι συνθήκες δεν ήταν πλέον για σλικ ελαστικό. Ο Μαρκ Μάρκεθ από την άλλη έτρεξε κατευθείαν στο Q2, δεν συγκλόνισε με τις επιδόσεις του και μάλιστα σημείωσε μια πτώση στην έκτη στροφή της πίστας.\nΗ πτώση δεν ήταν σοβαρή, η μοτοσικλέτα του δεν έπαθε τίποτα και φυσικά ούτε ο ίδιος, δεν χρειάστηκε να επιστρέψει καν στο γκαράζ της ομάδας και γρήγορα έπιασε πάλι ρυθμό, γράφοντας ένα χρόνο ικανό να του δώσει την pole position. Η διαφορά του με τον δεύτερο Πετρούτσι δεν ήταν μεγάλη.\nΚανείς όμως δεν κατάφερε να περάσει το χρόνο του και αυτό μετράει τελικά. Ο Τζακ Μίλερ ήταν τρίτος, πιάνοντας μια θέση στην πρώτη γραμμή εκκίνησης και στη δεύτερη σειρά έχουμε τους Ντοβιτσιόζο, Ρόσι και Μορμπιντέλι. Ανάμεσα στους αναβάτες που έπεσαν ήταν οι Νακαγκάμι, Μίλερ και Πολ Εσπαργκαρό, εκτός του Μαρκ Μάρκεθ, ενώ στο Q1 έπεσε και ο Ολιβιέιρα.\nΠαρακάτω ακολουθούν αναλυτικά τα αποτελέσματα του Q2 και του Q1:\n21.10.2019 | 10:05


Humana 1 Optimum (350gr) - Βρεφικό Γάλα έως τον 6ο μήνα\nΠροσαρμοσμένο ποσοτικά και ποιοτικά στις πρωτείνες του μητρικού γάλακτος\nTο γάλα για βρέφη Humana 1 Optimum είναι εύπεπτο και εύκολα απορροφήσιμο λόγω της 100% περιεκτικότητάς του σε λακτόζη (ο βασικότερος υδατάνθρακας στο μητρικό γάλα). Χορηγείται από το πρώτο μπιμπερό και για όλη τη διάρκεια της διατροφής με μπιμπερό:\nπροσαρμοσμένο ποσοτικά και ποιοτικά στις πρωτε_νες του μητρικού γάλακτος\nΤο πρόγραμμα της Humana είναι τόσο ξεχωριστό όσο και κάθε μωρό. Είναι προσαρμοσμένο με ακρίβεια στην αναπτυξιακή κατάσταση και στις ενεργειακές ανάγκες ή στις ειδικές απαιτήσεις του μωρού σας. Με απόλυτα φυσικό τρόπο. Τα γάλατα της Humana παρασκευάζονται για λόγους αρχής, χωρίς συντηρητικά, συνθετικά αρώματα και γλουτένιο (αμυλόκολλα).\nΔείτε όλα τα βρεφικά γάλατα Humana


Μέχρι και στην Ασία έφτασε η φήμη του... σερφόσπιτου της Ρόδου | Η ΡΟΔΙΑΚΗ\nΑναγνώστηκε 7346 φορές\nΗμερομηνία 14/06/19 10:50\nΟ λόγος για ένα μικρό ημιυπόγειο σπίτι στην πόλη της Ρόδου το οποίο αναμορφώθηκε και ανακαινίστηκε ριζικά από τον αρχιτέκτονα Γιώργο Σκιαδόπουλο. Η τελική μορφή της μικροσκοπικής αυτής κατοικίας τράβηξε τα βλέμματα περιοδικών και blog αρχιτεκτονικής και διακόσμησης από όλον τον κόσμο, τα οποία το δημοσίευσαν με ιδιαίτερα κολακευτικά σχόλια.\nΕμπνευσμένη από τις θάλασσες και τους ωκεανούς πολλών χωρών, ορισμένες χαρακτηριστικές δημοσιεύσεις είναι οι παρακάτω:\n«Σχεδιασμένο από τον αρχιτέκτονα Γιώργο Σκιαδόπουλο, αυτό το καταπληκτικό σερφόσπιτο βρίσκεται στο νησί της Ρόδου στην Ελλάδα. Στόχος ήταν ο σχεδιασμός μίας concept κατοικίας στην οποία ο ιδιοκτήτης θα απολάμβανε την εσωτερική ψυχική του ηρεμία, αφήνοντας πίσω τα άγχη της καθημερινότητας. Η πρόκληση του έργου ήταν το ιδιαίτερα μικρό μέγεθος της κατοικίας, σε συνδυασμό με τη μεγάλη ποσότητα αντικειμένων που είχαν επιλεχθεί για να συνθέσουν την τελική διακόσμηση. Προκειμένου να επιτευχθεί η επιθυμητή αρμονική συνύπαρξη όλων των διακοσμητικών λεπτομερειών, ο σχεδιασμός βασίστηκε σε απόλυτα συμμετρικές συνθέσεις και συγκεκριμένες αναλογίες.»\n«Το «The Surfer’s Home» αποτελεί ένα ξεχωριστό σχεδιαστικό εγχείρημα. Μία κατοικία στην καρδιά της Ρόδου, όπου έχει τη βάση του ο δραστήριος αρχιτέκτονας και σέρφερ Γιώργος Σκιαδόπουλος, ο οποίος δημιούργησε τον προσωπικό του χώρο τιμώντας ταυτόχρονα το επάγγελμα και το χόμπυ του. Δεν υπάρχουν μυστικά σε αυτήν τη μικροσκοπική κατοικία, αντιθέτως, οι εμπειρίες από ταξίδια σε μακρινούς ωκεανούς αποτέλεσαν την κεντρική ιδέα του σχεδιαστικού concept αυτού του καταπληκτικού σπιτιού.\nΞεκινώντας από την ιδιαίτερα φιλόξενη είσοδο, συνδυασμένη με τον μικρό κήπο, τα ρετρό παραθυρόφυλλα και την αιώρα, ο επισκέπτης ήδη βυθίζεται στον κόσμο του σέρφερ. Ζωντανά χρώματα και γραφιστικά σχέδια στις σανίδες τόσο της θάλασσας όσο και του δρόμου, σκιαγραφούν και καθρεφτίζουν το lifestyle του ιδιοκτήτη. Ο εσωτερικός χώρος συνδυάζει εντέχνως στοιχεία φωτογραφικής έκθεσης τύπου γκαρλερί, με στοιχεία παρουσίασης και προβολής εκθεμάτων αντίστοιχο με εμπορικά καταστήματα, δίχως να χάνει την οικιακή του ταυτότητα.»\n«Ο στόχος του αρχιτέκτονα Γιώργου Σκιαδόπουλου ήταν να εκμεταλλευτεί κάθε τετραγωνικό εκατοστό του μικρού αυτού σπιτιού και να σχεδιάσει ένα δυναμικό και συνάμα πολύχρωμο χώρο, που μέσα του θα έκρυβε το πάθος του νεαρού ιδιοκτήτη. Ένα σπίτι γεμάτο αναμνήσεις από θάλασσες σε όλο τον κόσμο. Ο αρχιτέκτονας, σε μόλις 28 τ.μ., έδωσε μορφή στο όνειρό του, δημιουργώντας το δικό του μικρόκοσμο μέσα στον οικείο του χώρο. Ένας κόσμος που αποτελείται από τους φίλους του και τις θάλασσες στις οποίες έχει ταξιδέψει. Τα δύο αυτά στοιχεία συνυπάρχουν αρμονικά παντού μέσα στο σπίτι.»\n«Θα θέλαμε να σας συστήσουμε ένα σπίτι για τους λάτρεις της θάλασσας, σχεδιασμένο από τον Έλληνα αρχιτέκτονα Γιώργο Σκιαδόπουλο. Tο «The Surfer’s Home» είναι μία κομψή κατοικία στην οποία αισθάνεσαι τον άνεμο της θάλασσας. Πρόκειται για ένα μικρό διαμέρισμα μόλις 28 τετραγωνικών μέτρων, με μια υπέροχη αυλή γεμάτη από χρωματιστά λουλούδια. Ένα σαλόνι, σχεδιασμένο σαν φωτογραφική γκαλερί γεμάτο από τις αγαπημένες φωτογραφίες του ιδιοκτήτη. Η κατοικία είναι πλούσια σε εικόνες και βιβλία που θα σας κάνουν να αισθανθείτε σαν να βρίσκεστε στη θάλασσα.»\nΠηγή: VIPWORKS.NET – Ασία\nΗ κατοικία στην αρχή αποτέλεσε τον ιδιαίτερο χώρο διαμονής του αρχιτέκτονα, ενώ είχε γίνει επίσης γνωστή για τα πάρτι που διοργάνωνε ο ιδιοκτήτης με νεαρούς μουσικούς, προσκαλώντας τους αγαπημένους του φίλους. Αξιοσημείωτο είναι το γεγονός ότι πλέον το σερφόσπιτο ενοικιάζεται με μεγάλη επιτυχία σε πλατφόρμες βραχυχρόνιας μίσθωσης. Οι τουρίστες δηλώνουν «ερωτευμένοι» με την ιδιαίτερη διακόσμηση, ενώ πρόσφατα υπήρξαν παραδείγματα επισκεπτών που ήρθαν στη Ρόδο από άλλες χώρες, προκειμένου να ζήσουν την ξεχωριστή εμπειρία που τους προσφέρει η αισθητική του σπιτιού.\nΌπως χαρακτηριστικά αναφέρει ο κ Σκιαδόπουλος, «Είναι λυπηρό να επικρατεί στη Ρόδο τόσο έντονη η τάση μίμησης της αφρικάνικης διακόσμησης, τόσο σε ξενοδοχεία, μαγαζιά, όσο και σε παραθεριστικές κατοικίες. Η απουσία έμπνευσης έχει οδηγήσει τις επιχειρήσεις να μοιάζουν αρκετά η μία με την άλλη, χωρίς να έχουν να προσφέρουν κάτι ξεχωριστό προς τον πελάτη. Ο στόχος της κάθε διακόσμησης που έχει εμπορικό σκοπό, πρέπει να είναι ο επισκέπτης να αισθάνεται ξεχωριστός στον χώρο και στο μέρος στο οποίο επιλέγει να περάσει τον χρόνο του.»


Μόσχα: 15 πράγματα που πρέπει να γνωρίζεις για τη ρωσική πρωτεύουσα - LEROS NEWS\nΠρωτοσέλιδο Ενδιαφέροντα θέματα Μόσχα: 15 πράγματα που πρέπει να γνωρίζεις για τη ρωσική πρωτεύουσα\nΜόσχα: 15 πράγματα που πρέπει να γνωρίζεις για τη ρωσική πρωτεύουσα\nΜπορεί η Ρωσία να παραμένει ένα μυστήριο για τους περισσότερους Δυτικούς, παρολαυτά η πρωτεύουσά της είναι από τα πιο σύγχρονα και συναρπαστικά μέρη που μπορεί να επισκεφτεί κανείς.\nΤο ταξίδι στη Μόσχα δεν είναι απλώς μια βουτιά στην ιστορία, αλλά και μια απίστευτη ευκαιρία να βιώσετε μια από τις μεγαλύτερες και διαφορετικές πόλεις του κόσμου. Ακολουθούν 15 πραγματάκια για την Μόσχα που κάνουν την πρωτεύουσα της Ρωσίας έναν από τους πιο ενδιαφέροντες και μοναδικούς προορισμούς στον κόσμο:\nΗ Μόσχα είναι η μεγαλύτερη πόλη της Ευρώπης\nΜε περισσότερους από 20 εκατομμύρια ανθρώπους να ζουν στη μητροπολιτική περιοχή της Μόσχας, η ρωσική πρωτεύουσα είναι η πιο πολυπληθής πόλη στην ευρωπαϊκή ήπειρο. Αυτό το στατιστικό στοιχείο είναι ακόμη πιο εντυπωσιακό αν αναλογιστεί κανείς πόσο τεράστια είναι η Ρωσία. Ωστόσο, η Περιφέρεια της Μόσχας, που περιλαμβάνει μόνο το 0,25% της γης της χώρας, φιλοξενεί περισσότερους από το 13,5% του συνολικού πληθυσμού!\nΤα ακίνητα στη Μόσχα είναι από τα πιο ακριβά στον κόσμο\nΜε τόσους πολλούς ανθρώπους σε τόσο λίγο χώρο, δεν πρέπει να εκπλήσσει το γεγονός ότι η Μόσχα συγκαταλέγεται στις πιο ακριβές πόλεις στον κόσμο για αγορά ή ενοικίαση ακινήτων. Η ρωσική πρωτεύουσα κατατάσσεται σταθερά μεταξύ των 10 πιο ακριβών πόλεων παγκοσμίως όσον αφορά τα ακίνητα. Επιπλέον, η πόλη αποτελεί πόλο έλξης για την πλούσια ελίτ. Με περισσότερους από 68.000 εκατομμυριούχους και δισεκατομμυριούχους να ζουν εντός των ορίων της πόλης, η Μόσχα προσφέρει άφθονη ψυχαγωγία υψηλής ποιότητας για όσους έχουν παχυλό προϋπολογισμό.\nΦαν Φακτ: Ο πιο ακριβός δρόμος της Ρωσίας βρίσκεται φυσικά στη Μόσχα. Ονομάζεται Stoleshnikov Pereulok—ένας πεζόδρομος που συνδέει την Tverskaya και την Petrovka. Ένα τετραγωνικό μέτρο εδώ κοστίζει περισσότερα από 2.700 ευρώ δολάρια το χρόνο για ενοικίαση, καθιστώντας τον τον 15ο πιο ακριβό δρόμο στον κόσμο.\nΤο μοσχοβίτικο μετρό είναι από τα πιο αποτελεσματικά και όμορφα στον κόσμο\nΤο μετρό της Μόσχας συνεχίζει να απολαμβάνει το στάτους του ως ένα από τα πιο πολυσύχναστα και αποτελεσματικά συστήματα δημόσιας συγκοινωνίας στον κόσμο. Κατασκευάστηκε από τους Σοβιετικούς το 1935 και σήμερα μεταφέρει πάνω από 9 εκατομμύρια επιβάτες καθημερινά. Τα μόνα συστήματα αστικών μεταφορών που μεταφέρουν περισσότερο κόσμο βρίσκονται στο Τόκιο και τη Σεούλ! Αλλά το μετρό της Μόσχας δεν είναι απλώς πολυσύχναστο, είναι επίσης εξωφρενικά όμορφο. Επειδή ένα σημαντικό μέρος της σοβιετικής πολιτικής ήταν η ενσωμάτωση της ιδεολογικής τέχνης σε δημόσιους χώρους, οι σταθμοί του μετρό της Μόσχας είναι σαν υπόγεια μουσεία τέχνης και ιστορίας.\nΜια συμβουλή για όσους πρόκειται να ταξιδέψουν στη Μόσχα: Αν ακούσετε μια αντρική φωνή να ανακοινώνει τον επόμενο σταθμό, βρίσκεστε σε ένα τρένο με προορισμό το κέντρο της πόλης. Αν ακούσετε μια γυναικεία φωνή, τότε απομακρύνεστε απ’ αυτό.\nΗ Μόσχα έχει ένα αξιοθέατο σε κάθε γωνιά της\nΜέρος της σοβιετικής κληρονομιάς που είναι ακόμα ξεκάθαρα εμφανής στη Μόσχα σήμερα είναι το γεγονός ότι υπάρχουν φαινομενικά ατελείωτες πολιτιστικές τοποθεσίες. Μάλιστα, στη Μόσχα υπάρχουν περισσότερα από 400 μουσεία. Από αγάλματα που εξυμνούν τα σοβιετικά επιτεύγματα μέχρι ιστορικά κτίρια μέχρι γκαλερί τέχνης παγκόσμιας κλάσης μέχρι τεράστια αστικά πάρκα.\nΤο πρώτο McDonald’s στην ΕΣΣΔ άνοιξε στη Μόσχα το 1990 και εξακολουθεί να λειτουργεί μέχρι και σήμερα\nΗ εταιρεία γρήγορου φαγητού είχε συζητήσει με σοβιετικούς αξιωματούχους από το 1976 για το ενδεχόμενο άνοιγμα ενός εστιατορίου της αλυσίδας τους στη χώρα. Μετά από σχεδόν 15 χρόνια διαπραγματεύσεων, το πρώτο McDonald’s της ΕΣΣΔ άνοιξε μια κρύα μέρα του Ιανουαρίου το 1990 και ένα πλήθος άνω των 30.000 υπομονετικών πελατών περίμεναν στην ουρά για περισσότερες από 6 ώρες. Ήταν επίσης το εστιατόριο με τις περισσότερες επισκέψεις της αλυσίδας το 2008, τροφοδοτώντας 2,8 εκατομμύρια πελάτες κατά τη διάρκεια του έτους.\nΣήμερα υπάρχουν δεκάδες McDonald’s (και Wendy’s και Burger Kings…) στη Μόσχα, ενώ το πρώτο εστιατόριο εξακολουθεί να λειτουργεί κοντά στην πλατεία Πούσκιν.\nΑν σηκώσετε το χέρι σας στους δρόμους της Μόσχας είναι πιθανόν να σταματήσετε κάποιον όδηγο\nΜην εκπλαγείτε αν σας ρωτήσει πού θέλετε να πάτε. Θα ακολουθήσουν κάποια παζάρια κι αν τον εξυπηρετεί η διαδρομή, μόλις βρήκατε τον οδηγό σας. Αν και η πρακτική είναι τεχνικά παράνομη από το 2011, αυτές οι ανεπίσημες κούρσες εξακολουθούν να είναι αρκετά συνηθισμένες στη Μόσχα. Οι ταξιδιωτικοί οδηγοί της πόλης βέβαια δεν το συνιστούν για λόγους ασφαλείας.\nΤα αδέσποτα σκυλιά της πόλης έμαθαν να χρησιμοποιούν το Μετρό\nΗ Μόσχα έχει στην πραγματικότητα πολλά αδέσποτα σκυλιά και τις τελευταίες δεκαετίες, ένας μικρός αριθμός απ’ αυτά έχει παρατηρηθεί ότι είναι τακτικοί επιβάτες στο μετρό της πόλης. Πολλές γενιές αδέσποτων έχουν μάθει να μπαίνουν στους σταθμούς, να γλυτώνουν τις συλλήψεις και να παίρνουν τα τρένα για συγκεκριμένους προορισμούς. Για τους περισσότερους Μοσχοβίτες αυτό είναι μια καθημερινή εικόνα, αλλά ένας τρομοκρατημένος επιβάτης μαχαίρωσε ένα αδέσποτο μέχρι θανάτου το 2001. Η πόλη ήταν τόσο αναστατωμένη από αυτό το περιστατικό που το αδέσποτο ονομάστηκε Μάλτσικ μετά θάνατον και τιμήθηκε με ένα άγαλμα στο σταθμό Mendelevskaya.\nΥπάρχει ένα εστιατόριο όπου μπορείτε να δειπνήσετε στο απόλυτο σκοτάδι\nΤο εστιατόριο V Temnote της Μόσχας (μτφ. «Στο σκοτάδι») προσφέρει μια μοναδική γευστική εμπειρία στην οποία οι θαμώνες εξυπηρετούνται χωρίς φωτισμό. Το φαγητό στο V Temnote απαιτεί την παραίτηση σας και να χάσετε για λίγο τον έλεγχο: έτσι δεν μπορείτε να παραγγείλετε το φαγητό σας, απλά προσδιορίζετε αν επιθυμείτε κρέας, ψάρι ή vegan. Δεν μπορείτε να δείτε το φαγητό που σας σερβίρουν και οι περισσότεροι επιλέγουν να φάνε με τα χέρια τους. Οι θαυμαστές του concept ισχυρίζονται ότι η εμπειρία αυξάνει την αίσθηση της γεύσης και σας κάνει να συνειδητοποιήσετε πώς η ατμόσφαιρα μπορεί να επηρεάσει τις αντιλήψεις μας για το φαγητό.\nΤο Κρεμλίνο ήταν λευκό στο παρελθόν\nΟι ιστορικές εικόνες των «κόκκινων» τειχών του Κρεμλίνου της Μόσχας δείχνουν ότι παλιά ήταν στην πραγματικότητα λευκά, ακόμη και στα τέλη του 19ου αιώνα. Σε λιγότερο ευημερούσες μέρες, το Κρεμλίνο δεν ήταν έτσι ακριβώς όπως το ξέρουμε σήμερα. Όταν το άσπρο ξεφλούδισε από τους τούβλινους τοίχους, δεν ανακαινίστηκε αμέσως με το εντυπωσιακό κόκκινο που όλοι πλέον συνδέουν με την έδρα της εξουσίας στη Ρωσία.\nΟμοίως, τα διάσημα κόκκινα αστέρια στην κορυφή των πύργων του Κρεμλίνου δεν ήταν πάντα εκεί. Μέχρι το 1935, οι πύργοι του Κρεμλίνου ήταν στολισμένοι με έναν δικέφαλο αετό: το σύμβολο της Ρωσικής Αυτοκρατορίας. Τα σύμβολα του πρώην καθεστώτος ήταν ενοχλητικά για τον ηγέτη της ρωσικής επανάστασης, Βλαντιμίρ Λένιν, αλλά δεν αντικαταστάθηκαν όσο ζούσε. Παρεμπιπτόντως, τα αστέρια του Κρεμλίνου είναι πάντα φωτισμένα και έχουν απενεργοποιηθεί μόνο δύο φορές από τότε που εγκαταστάθηκαν: κατά τη διάρκεια του μπλακ άουτ του Β’ Παγκοσμίου Πολέμου και κατά τη διάρκεια των γυρισμάτων του Κουρέα της Σιβηρίας.\nΤην καρδιά της Μόσχας διασχίζει ένα ποτάμι που οι περισσότεροι Μοσχοβίτες δεν έχουν δει ποτέ\nΟ ποταμός Neglinnaya (παραπόταμος του Moskva) ήταν αρκετά ενοχλητικός για τους κατοίκους της πρωτεύουσας μέχρι τη δεκαετία του 1860: όποτε έβρεχε, η πλατεία Trubnaya και οι δρόμοι Neglinny Proezd και Kuznetsky Most πλημμύριζαν εντελώς. Είδαν και απόειδαν οι Ρώσοι πολεοδόμοι και διοχέτευσαν τον Neglinnaya σε μια υπόγεια σήραγγα, μια εκσυγχρονισμένη έκδοση της οποίας εξακολουθεί να εκτείνεται από την πλατεία Trubnaya έως το Okhotny Ryad ως και σήμερα.\nΗ Μόσχα έχει επτά φτυστούς ουρανοξύστες\nΗ κατασκευή αυτής της ομάδας των επτά κτιρίων, είναι γνωστή ως οι «Επτά Αδερφές» και ολοκληρώθηκε μετά τον Β’ Παγκόσμιο Πόλεμο. Τα κτίρια είναι το Hotel Ukraina, το Kotelnicheskaya Embankment Building, το Kudrinskaya Square, το Hilton Moscow Leningradskaya Hotel, το Υπουργείο Εξωτερικών, το Κρατικό Πανεπιστήμιο της Μόσχας και το Διοικητικό Κτήριο Red Gates.\nΤο πτώμα του Λένιν φυλάσσεται σε ένα Μαυσωλείο στην Κόκκινη Πλατεία της Μόσχας\nΟ Βλαντιμίρ Λένιν πέθανε το 1924 και, έκτοτε, η συντήρηση των λειψάνων του κοστίζει στο ρωσικό κράτος περίπου 13 εκατομμύρια ρούβλια (πάνω από 185.000 ευρώ) ετησίως. Κάθε λίγες μέρες, μια ομάδα επιστημόνων ελέγχει το σώμα το, παρακολουθεί την κατάσταση του δέρματός του και φροντίζει να το διατηρεί “φυσικό”. Το σώμα του, εκτός από τα όργανά του, ταριχεύεται εκ νέου κάθε 18 μήνες.\nΗ Μόσχα φιλοξενεί τη μεγαλύτερη καμπάνα στον κόσμο\nΧρειάστηκαν τρεις προσπάθειες για να κατασκευαστεί η καμπάνα του τσάρου των 200 τόνων. Η πρώτη έκδοση ζύγιζε 18 τόνους και χρειαζόταν τη δύναμη 24 ανδρών μόνο για να την χτυπήσουν. Όμως η ύπαρξή της αποδείχθηκε βραχύβια. Η καμπάνα έσπασε σε κομμάτια αφού έπεσε στο έδαφος όταν μια φωτιά ξέσπασε στο ξύλινο καμπαναριό του Κρεμλίνου. Το ίδιο συνέβη και με τη δεύτερη καμπάνα, η οποία ήταν ακόμα μεγαλύτερη από την προηγούμενη. Απογοητευμένη από όλες τις πυρκαγιές που είχαν καταστρέψει τα σχέδια για τη μεγαλύτερη καμπάνα στον κόσμο, η αυτοκράτειρα Άννα Ιβάνοβνα διέταξε η τρίτη να είναι μιάμιση φορά μεγαλύτερη από την τελευταία. Ένας λάκκος βάθους 10 μέτρων σκάφτηκε κοντά στο Κρεμλίνο για να κατασκευαστεί. Με τις πυρκαγιές δεν τα πήγαιναν καλά σίγουρα, και μια τρίτη φωτιά διάλυσε τη δομή που στήριζε τη γιγάντια καμπάνα και κανείς δεν μπορούσε να βρει τρόπο να τη βγάλει για σχεδόν 40 χρόνια. Αν και εντέλει βρήκαν τον τρόπο, μέχρι και σήμερα κανείς δεν ξέρει πραγματικά πώς ακούγεται.\nΚατά τη διάρκεια της Maslenitsa, μια μοσχοβίτικη εταιρεία σέρβιρε 12.716 τηγανίτες\nΚατά τη διάρκεια των εορτασμών της Maslenitsa (εβδομάδα τηγανίτας ή κρέπας, ή βουτύρου, ή χολυστερίνης) του 2017, μια εταιρεία αλευριού με έδρα τη Μόσχα σέρβιρε 12.716 τηγανίτες σπάζοντας κάθε ρεκόρ. Οι τηγανίτες κατασκευάστηκαν από 16 επαγγελματίες σεφ, οι οποίοι δεν σταμάτησαν να γυρίζουν τηγανίτες για σχεδόν οκτώ ώρες.\nΟ Γιούρι Γκαγκάριν, ο πρώτος άνθρωπος στο διάστημα, είναι θαμμένος στο Τείχος του Κρεμλίνου\nΑκόμη και πριν από τη διαστημική πτήση του, ο Γιούρι Γκαγκάριν έχαιρε μεγάλου θαυμασμού. Όταν 20 από τους συναδέλφους του στο Σοβιετικό Διαστημικό Πρόγραμμα κλήθηκαν να ψηφίσουν ανώνυμα για το ποιος θα έπρεπε να είναι ο πρώτος άνθρωπος που θα σταλεί στο διάστημα, όλοι εκτός από τρεις επέλεξαν ο Γκαγκάριν. Λίγο μετά την περιφορά του γύρω από τη γη, η φήμη του εκτοξεύτηκε στα ύψη. Δυστυχώς, έγινε τόσο πολύτιμος για να μην επιστρέψει ποτέ στους ουρανούς. Μια συνειδητοποίηση που αργότερα οδήγησε στην βαθύτερη κατάθλιψή του. Επέστρεψε στη δουλειά του ως πιλότος μαχητικού και τελικά πέθανε σε μια αποστολή ρουτίνας εξαιτίας μηχανικής βλάβης το 1968. Ο Buzz Aldrin και ο Neil Armstrong τίμησαν με μετάλλια τον Γιούρι και απονεμήθηκαν στην επιφάνεια του φεγγαριού. Η πατρίδα του έχει μετονομαστεί σε Γκαγκάριν όπως και ένας κρατήρας στην μακρινή πλευρά του φεγγαριού. Οι στάχτες του έχουν θαφτεί στη νεκρόπολη του Τείχους του Κρεμλίνου, όπου αστροναύτες όλων των εθνικοτήτων έρχονται να αφήσουν λουλούδια πριν από τη δική τους πτήση στο διάστημα.\nΠηγές: geografikoi.gr, The Culture Trip, My Bucket List Events, RBTH, Wikipedia\nΜειώθηκε ο πληθυσμός, λιγότερες γεννήσεις


4η Συνεδρίαση Δ.Σ. 19-Φεβ-2016\nΘέμα 1ο (Εκτός Ημερησίας):\tΕπί αιτήσεως «Μοτοπαρέας Λεωνιδίου» για παραχώρηση χώρου και προσωρινή ρύθμιση κυκλοφορίας.\nΘέμα 1ο:\tΠερί της έγκρισης σκοπιμότητας της Προγραμματικής Σύμβασης για την υλοποίηση του Προγράμματος «Πρόγραμμα καταπολέμησης κουνουπιών με πεδίο εφαρμογής επιλεγμένες περιοχές του φυσικού, περιαστικού, αγροτικού και αστικού συστήματος Δήμων των Περιφερειακών Ενοτήτων Αργολίδας, Αρκαδίας, Κορινθίας, Λακωνίας και Μεσσηνίας για την διετία 2016-2017». (Εισηγητής: κ. Δήμαρχος)\nΘέμα 2ο:\tΠερί της αναμόρφωσης προϋπολογισμού έτους 2016 λόγω περαίωσης του οικονομικού έτους 2015. (Εισηγητής: κ. Δήμαρχος)\nΘέμα 3ο:\tΠερί του προγραμματισμού προσλήψεων τακτικού προσωπικού στον Δήμο Νότιας Κυνουρίας για το έτος 2016 και της αναμόρφωσης του προϋπολογισμού για την πρόβλεψη σχετικών πιστώσεων. (Εισηγητής: κ. Δήμαρχος)\nΘέμα 4ο:\tΠερί εγκρίσεως εσόδων – εξόδων Δ΄ Τριμήνου οικονομικού έτους 2015 για τον έλεγχο υλοποίησης του προϋπολογισμού. (Εισηγητής: Πρόεδρος Δ.Σ.)\nΘέμα 5ο:\tΠερί την σύναψη σύμβασης διαδημοτικής συνεργασίας μεταξύ του Δήμου Βόρειας Κυνουρίας και του Δήμου Νότιας Κυνουρίας για τις ανάγκες υποστήριξης του Γραφείου Δόμησης Νότιας Κυνουρίας. (Εισηγητής: κ. Δήμαρχος).\nΘέμα 6ο:\tΠερί της αντικατάστασης και συμπλήρωσης μελών στην Επιτροπή Τουριστικής Ανάπτυξης & Προβολής Δήμου Νότιας Κυνουρίας. (Εισηγητής: Πρόεδρος Δ.Σ.)\nΘέμα 7ο:\tΕπί αιτήσεων πολιτών για απαλλαγή από Δημοτικά τέλη. (Εισηγητής: Διαμαντής Κωνσταντίνος)\nΘέμα 8ο:\tΕπί αιτήσεως επικεφαλή της παράταξης «Λαϊκή Συσπείρωση» κ. Χείλαρη Νικολάου σχετικά με τις ελλείψεις προσωπικού και κονδυλίων του Κέντρου Υγείας Λεωνιδίου. (Εισηγητής: Χείλαρης Νικόλαος)\nΘέμα 9ο:\tΕπί αιτήσεως Δημοτικού Συμβούλου κ. Τρούμπα Δημητρίου σχετικά με το θέμα της εγκατάστασης αιολικού πάρκου στις περιοχές «Γαϊδουρόραχη – Τσούμο» και «Αφλαούρα» των Τ.Κ. Πουλίθρων και Πηγαδίου. (Εισηγητής: Τρούμπας Δημήτριος)\nΘέμα 10ο:\tΠερί της διαγραφής τελών αιγιαλού στη Δ.Ε. Τυρού. (Εισηγητής: Πρόεδρος Δ.Σ.)


Θυμάστε πριν λίγο καιρό που έγραψα ένα κείμενο με τίτλο μέρες εγκυμοσύνης μέρος Α’; Οι φίλες μου που ήταν η αιτία να γράψω αυτό το κείμενο γεννάνε σε λίγο καιρό οπότε ήρθε η ώρα για το μέρος Β’.\nΣτο σημερινό κείμενο θα αναφέρω τις απαραίτητες κινήσεις που πρέπει να γίνουν πριν τη μεγάλη μέρα και στα κείμενα που θα ακολουθήσουν τις επόμενες εβδομάδες θα αναλύσουμε εκτενέστερα κάποια από αυτά, όπως την οργάνωση του baby shower και την ετοιμασία της τσάντας με τα απαραίτητα για τις ημέρες που θα περάσεις στο μαιευτήριο.\nΑν είσαι κι εσύ κοντά στη μεγάλη μέρα τότε αυτό το άρθρο σε αφορά γιατί στόχος του είναι να σε βοηθήσει να βάλεις σε μια σειρά τα πράγματα που χρειάζεται να γίνουν πριν έρθει στον κόσμο το μωράκι σου.\nΞέρω καλά πως όποια προσπάθεια κι αν κάνω να σου μεταφέρω πως χρειάζεται να χαλαρώσεις και να μην έχεις άγχος μάλλον θα είναι τελείως άκυρη μιας και γνωρίζω πολύ καλά πως σε τακτά χρονικά διαστήματα και όσο οι μέρες πλησιάζουν, θα νιώθεις σίγουρα μεγάλη αγωνία και άγχος.\nΑν έχεις διαβάσει το προηγούμενο άρθρο θα ξέρεις πως ίσως το μόνο πράγμα που μπορείς να κάνεις για να διώξεις μακριά το άγχος, που σε τίποτα δεν είναι χρήσιμο, είναι yoga η οποία βοηθάει πάρα πολύ και σε διάφορους τομείς της εγκυμοσύνης. Βελτιώνει την κυκλοφορία του αίματος της λεκάνης, δυναμώνει τη μήτρα και προσφέρει αυτή τη συναισθηματική ισορροπία και σταθερότητα που αναζητάς ειδικά αυτές τις τελευταίες μέρες αυτού του υπέροχου ταξιδιού.\nΚάνε μια ετοιμασία σα να πρόκειται να πας σε ένα υπέροχο πάρτι. Φτιάξε τα νύχια σου αλλά μην τα βάψεις μιας και την ημέρα του τοκετού είναι υποχρεωτικό να είναι άβαφα, περιποιήσου τα μαλλιά σου, κάνε αποτρίχωση (είναι μάλλον προτιμότερο να μην αφήσεις αυτό το άβολο αλλά αναγκαίο κομμάτι για την ημέρα του τοκετού).\nΠήγαινε βόλτες με τις φίλες σου ή κάνε το αγαπημένο σου χόμπι. Θα περάσει καιρός μέχρι να έχεις ξανά χρόνο για να αφιερώσεις σε αυτές τις μικρές απολαύσεις. Πέρνα χρόνο με τον σύντροφό σου και συμφωνήστε να είστε ο ένας δίπλα στον άλλο με αγάπη και σεβασμό όσο κι αν δυσκολέψουν τα πράγματα.\nΚαι κοιμήσου. Ξέρω, ξέρω στο λένε όλοι. Κάτι ξέρουν, κάντο.\nΟργάνωσε το Baby Shower σου\nΣυνήθως με αυτό ασχολούνται οι κολλητές σου φίλες αλλά αν για παράδειγμα δεν έχεις σκοπό να κάνεις βάφτιση όπως εγώ, το baby shower είναι η ιδανική λύση για να γιορτάσεις τον ερχομό του μωρού σου μαζί με τους αγαπημένους σου ανθρώπους.\nΚάνε τις απαραίτητες αγορές ή συγκέντρωσε τα απαραίτητα από κάποια άλλη μανούλα\nΥπάρχει μια τεράστια αγορά που αφορά στη γέννηση ενός παιδιού. Αν έχεις άγνοια και κάνεις το λάθος να πας σ’ ένα μεγάλο πολυκατάστημα για να πάρεις τα απολύτως «απαραίτητα» υπάρχει μεγάλη περίπτωση να καταλήξεις με ένα κάρο υπέροχα άχρηστα «απαραίτητα» και έναν πολύ φουσκωμένο λογαριασμό. Το παιδί σου χρειάζεται μόνο αγάπη και αυτή είναι υπεραρκετή ακόμα κι αν είσαι σε οικονομικά δύσκολη θέση και δεν μπορείς να αγοράσεις όλα αυτά που σου λένε πως χρειάζεσαι.\nΟι μανούλες έχουν μεγάλη αλυσίδα αλληλεγγύης μεταξύ τους και σίγουρα θα έχεις κοντά σου κάποια που θα είναι πολύ ευτυχής να σου δανείσει ή να σου χαρίσει διάφορα πράγματα. Δεν είναι καθόλου ντροπή, αντίθετα σου δίνει τη δυνατότητα να συνειδητοποιήσεις πόσα λίγα χρειάζεσαι για να είσαι χαρούμενος.\nΑν παρ’ όλα αυτά έχεις τη δυνατότητα και θέλεις να προχωρήσεις σε αγορές, φτιάξε μια λίστα με πράγματα πριν πας στο κατάστημα και προσπάθησε να μείνεις σ’ αυτή.\nΑπολύτως απαραίτητα είναι τα ρουχαλάκια του μωρού, οι πετσετούλες, τα σεντονάκια, οι πάνες και τα προϊόντα μπάνιου και αλλαγής πάνας. Ένα καρότσι που έχει και το λεγόμενο «αβγό» μεταφοράς του μωρού στο αυτοκίνητο είναι το αμέσως επόμενο στη λίστα.\nΜην τρελαθείς με τα πανάκριβα σετ καροτσιών. Έχω να σου πω πως έχουν περάσει απ’ τα χέρια μου για δοκιμή τα πιο ακριβά και εξελιγμένα καρότσια και αυτό που χρησιμοποιώ είναι το πιο φτηνό απ’ όλα. Αν κάτι θα σου έλεγα να αγοράσεις, είναι μια φωλιά.\nΈχω καταλήξει πως είναι ξεκάθαρα το πιο χρήσιμο απ’ όλα τα baby gadgets. Μεταφέρεται εύκολα από δωμάτιο σε δωμάτιο, και προστατεύει το μωρό από το να πέσει χωρίς να το καταπιέζει. Τα παιδιά μου τις λατρεύουν και κοιμούνται ακόμα μέσα σ’ αυτές.\nΕτοίμασε το σπίτι για να υποδεχτεί το νέο μέλος της οικογένειας\nΕκεί κάπου στον 8ο μήνα μας πιάνει όλες κάτι σαν μανία να καθαρίσουμε, να πετάξουμε άχρηστα πράγματα, με άλλα λόγια να διαμορφώσουμε τον χώρο έτσι ώστε να είναι φιλόξενος για το μωρό αλλά και για να μπορούμε να λειτουργήσουμε καλύτερα με τη νέα συνθήκη. Θα σας πω 2-3 πράγματα που μπορεί να μην έχετε σκεφτεί να κάνετε κι όμως είναι απολύτως απαραίτητα.\nΑν για παράδειγμα η βρύση στο μπάνιο σου δεν είναι ψηλή θα χρειαστεί να την αντικαταστήσεις για να μπορείς να πλένεις το μωρό σου με άνεση.\nΔημιούργησε τον χώρο που θα θηλάζεις ή θα ταΐζεις το μικρό σου. Φρόντισε να είναι μια άνετη πολυθρόνα, να έχεις κοντά σου ένα τραπεζάκι, μαξιλάρι για την πλάτη σου, το μαξιλάρι θηλασμού, και κουβερτούλες για εσένα και το μωρό.\nΒάλε dimmer ή μικρά φωτάκια για να μην χρειάζεται να ανάβεις φώτα μέσα στη νύχτα που θα ενοχλούν και εσένα και το μωρό. Κάνε το ίδιο στον χώρο της αλλαξιέρας.\nΦτιάξε ένα καλάθι που θα έχει μέσα μικρές γάζες, οινόπνευμα, φυσιολογικούς ορούς και ένα σύστημα αναρρόφησης για τις μυξούλες, λαδάκι για μασάζ, κρεμούλες αλλαγής πάνας και μια πιο ενισχυμένη σε περίπτωση συγκάματος, μια μαλακή βούρτσα, ψαλιδάκι για τα νυχάκια και μαλακά βαμβακερά πετσετάκια.\nΠλύνε όλα τα πράγματα που θα έρθουν σε επαφή με το μωρό και σιδέρωσέ τα.\nΕίδα 3 Star Wars σιδερώνοντας την προίκα της Λυδίας.\nΣυγκέντρωσε απαραίτητα έγγραφα\nΕλπίζω να γνωρίζεις πως σε διάφορες περιπτώσεις δικαιούσαι επιδόματα γέννας και λοχείας από το δημόσιο. Μπες στο dikaiologitika.gr για να δεις τι χαρτιά χρειάζεται να συγκεντρώσεις. Επίσης χρειάζεται να έχεις κάποια έγγραφα μαζί σου την ημέρα που θα πας στο μαιευτήριο, όπως ταυτότητες, ληξιαρχική πράξη γάμου αν υπάρχει, και να γνωρίζεις το ΑΦΜ και το ΑΜΚΑ και των δύο γονέων.\nΦτιάξε μια λίστα στο τηλέφωνό σου με όλους τους ανθρώπους που θέλεις να πάει το μήνυμα «Γεννήσαμε!»\nΕίναι ο ιδανικός τρόπος για να ενημερώσεις τους πάντες χωρίς να χρειάζεται να ασχοληθείς μ’ αυτό παραπάνω από 1 λεπτό την πιο όμορφη μέρα της ζωής σου.\nΠρογραμμάτισε την ημέρα του τοκετού\nΚάνε τη διαδρομή προς το μαιευτήριο σε διαφορετικές ώρες της ημέρας για να έχεις μια εικόνα πόσο διαρκεί κατά μέσο όρο αυτή η διαδρομή και προγραμμάτισε μια εναλλακτική στην περίπτωση που χρειαστεί. Συζητήστε με την οικογένεια και τους φίλους για το ποιοι θα χρειαστεί να είναι σε ετοιμότητα όταν σπάσουν τα νερά.\nΕνημερώσου για τον θηλασμό πριν έρθει εκείνη η ημέρα έτσι ώστε να έχεις τις περισσότερες πιθανότητες με το μέρος σου. Κάνε μαθήματα αναπνοών και ανώδυνου τοκετού. Αν κάνεις yoga θα έχεις ήδη προετοιμάσει το σώμα και το μυαλό σου πολύ καλά.\nΦτιάξε τη βαλίτσα σου\nΤην επόμενη εβδομάδα θα στα πω όλα γι’ αυτό το κομμάτι. Stay tuned!\nΜην αφήσεις κανέναν να σου χαλάσει τη διάθεση και κάνε τα πράγματα με κέφι και χαρά. Μπορεί όσο πλησιάζουν οι μέρες να μην μπορείς ούτε τα κορδόνια σου να δέσεις, αλλά πίστεψέ με οι στιγμές αυτές είναι τόσο πολύτιμες και θα σου λείψουν πολύ.


«Θα τη θυμόμαστε αυτή την ημέρα όταν μας ζητηθεί για ακόμη μια φορά να κάνουμε την μεγαλύτερη (οικονομική) συνεισφορά στα Ηνωμένα Έθνη» ανέφερε η Αμερικανίδα πρεσβευτής των ΗΠΑ στον ΟΗΕ Νίκι Χέιλι, λίγο πριν ξεκινήσει η ψηφοφορία για το σχέδιο που καταδικάζει τη μονομερή αναγνώριση της Ιερουσαλήμ από τις ΗΠΑ ως πρωτεύουσας του Ισραήλ.\nΑπομονωμένη από εχθρούς και συμμάχους η Ουάσινγκτον απειλούσε εδώ και 48 ώρες όποιον είχε στόχο να υπερψηφίσει την πρόταση.\nΉρθε η στιγμή να αρχίσουμε να σημειώνουμε ονόματα είχε δηλώσει μια ημέρα νωρίτερα η Αμερικανίδα διπλωμάτης απηχώντας τις απειλές του προέδρου Τραμπ ότι θα διακόψει τη χρηματοδότηση χωρών που θα στηρίξουν το ψήφισμα στη γενική συνέλευση του ΟΗΕ.\n«Αφήστε τους να ψηφίσουν εναντίον μας. Θα γλιτώσουμε τόσο λεφτά» είπε ο «διαβολικά καλός» πρόεδρος των ΗΠΑ.\nΟι απειλές του Τραμπ αφορούν ως επί το πλείστον μικρές χώρες της Αφρικής, της Ασίας και της Λατινικής Αμερικής που εξαρτώνται από την οικονομική βοήθεια των ΗΠΑ.\nΤα τελικά αποτελέσματα της ψηφοφορίας με 128 ψήφους υπέρ, 9 κατά και 35 αποχές έδειξαν ποιοι πέρασαν τελικά στα κατάστιχα της Ουάσινγκτον.


Ο ορισμός του "τελικού" για Ολυμπιακό στο Περιστέρι - TIPOS.GR\nΑνασύνταξη εδώ και τώρα! Αυτό είναι το σύνθημα στο Ρέντη. Ανασύνταξη για τους δέκα “τελικούς” που ακολουθούν. Στον Ολυμπιακό πιστεύουν στην ανατροπή παρά το γεγονός ότι παρατηρούν πώς υπάρχουν προβλήματα στο αγωνιστικό κομμάτι των “ερυθρολεύκων”.\nΤην Κυριακή (11/02, 19:30) οι “ερυθρόλευκοι” πηγαίνουν στο Περιστέρι με στόχο να ξεκινήσουν την αντεπίθεσή τους. Εύκολο δεν θα είναι, καθώς απέναντί τους θα βρουν μία ομάδα που έχει μόλις μία ήττα στο πρωτάθλημα μέσα στο “σπίτι” της και επίσης μία από τις καλύτερες άμυνες του πρωταθλήματος.\nΓια την ακρίβεια έχει επτά γκολ λιγότερα παθητικό από τον Ολυμπιακό! Πρόκειται για ένα σύνολο που στηρίζεται πολύ στην ανασταλτική της λειτουργία.\nΤο επιτελείο του Όακαρ Γκαρθία έκανε πολλές προσπάθειες τις τελευταίες δύο μέρες για να βγάλει από το μυαλό των παικτών τα όσα έγιναν στα παιχνίδια με την ΑΕΚ, αλλά και όλα όσα ακολούθησαν τη βραδιά του αποκλεισμού στο Κύπελλο από τον “Δικέφαλο”.\n“Τελικός” λοιπόν είναι το ματς του Περιστερίου, καθώς αυτόν τον χαρακτηρισμό έδωσαν οι ίδιοι οι άνθρωποι των Πειραιωτών με πρώτους-πρώτους τους προπονητές.\nΜΕ ΘΑΥΜΑ Ο ΣΙΣΕ, ΓΥΡΙΖΟΥΝ ΕΝΧΕΛΣ – ΜΠΟΤΙΑ\nΕκτιμήσεις για ενδεκάδα δεν μπορούν να γίνουν, καθώς ως είθισται το νέο τεχνικό τιμ αποφεύγει συστηματικά τις δοκιμές στα διπλάκια ή στις ασκήσεις τακτικής.\nΤο μόνο σίγουρο είναι ότι οι Ένχελς και Μποτία θα γυρίσουν στην αποστολή. Το πρόβλημα ουσιαστικά ήταν του Βέλγου, ο οποίος είχε παραπονεθεί για ενοχλήσεις πριν από τη ρεβάνς. Προπονήθηκε τελικά κανονικά και είναι πλέον στο χέρι των προπονητών για το αν θα ξεκινήσει ή όχι.\nΑντιθέτως, τα μηνύματα για τον Σισέ δεν είναι και τόσο αισιόδοξα, καθώς ταλαιπωρείται από ένα χτύπημα στα πλευρά και οι πόνοι δεν έχουν υποχωρήσει. Το πιθανότερο είναι να παρακολουθήσει το ματς από την τηλεόραση.\nΟΙ ΠΙΘΑΝΟΤΗΤΕΣ ΓΙΑ ΧΑΤΖΙΣΑΦΙ\nΚάθε αγωνιστική ξεκινάει μία ολόκληρη συζήτηση για το αν πρέπει να πάρει ανάσες ο Λεονάρντο Κούτρης ή όχι. Και πάντοτε αυτή η συζήτηση καταλήγει στο συμπέρασμα “γιατί να μην πάρει ευκαιρία ο Χατζισαφί;”.\nΜέχρι στιγμής το προπονητικό επιτελείο δεν έχει δώσει χρόνο συμμετοχής στον Ιρανό. Την ίδια στιγμή ο Κούτρης φαίνεται ξεκάθαρα ότι έχει μείνει από… καύσιμα εδώ και πολύ καιρό.\nΑυτή τη φορά πράγματι, είναι πιο κοντά από ποτέ το ντεμπούτο του Χατζισαφί στο πρωτάθλημα με τα ερυθρόλευκα. Εκτός πια κι αν στη συζήτηση που θα έχουν το τεχνικό τιμ με τον Κούτρη, βγει πάλι το συμπέρασμα ότι ο 23χρονος μπακ έχει τη δύναμη να βγάλει άλλο ένα 90λεπτο. Όπως το βγάλει, τέλος πάντων…


Τι είναι το Android Nearby Share και πως λειτουργεί; - iGuRu\nby Anastasis Vasileiadis 06/08/2020, 12:17 innews\nΗ Google διαθέτει ένα ανταγωνιστικό προϊόν στο Android που ονομάζεται ” Nearby Share “. Δείτε πώς λειτουργεί το Nearby Share και πώς συγκρίνεται με το AirDrop.\nΤι είναι το Android Nearby Share;\nΤο πιο κοντινό πράγμα ήταν το ” Android Beam “, αλλά αυτό απαιτούσε φυσικές συσκευές και η Google το παράτησε.\nΤο Nearby Share διαθέτει επίσης πολλές επιλογές απορρήτου. Μπορείτε να επιλέξετε να λαμβάνετε περιεχόμενο από “Όλες τις επαφές” ή να επιλέξετε συγκεκριμένα άτομα στα οποία θέλετε να είστε διαθέσιμοι (ορατοί). Είναι επίσης δυνατό να κάνετε τον εαυτό σας “Κρυφό”, ώστε να είστε ορατοί μόνο όταν το Nearby Share είναι ανοιχτό.\nΤο Android Nearby Share συγκρίνεται με τη λειτουργία AirDrop της Apple από πολλούς. Ένας ανταγωνιστής AirDrop ήταν μια δυνατότητα που την ζητούσαν οι χρήστες Android. Έτσι μπορούμε να πούμε ότι το Nearby Share είναι το “AirDrop για Android;” Οι δύο υπηρεσίες μπορεί να λειτουργούν ελαφρώς διαφορετικά, αλλά εξυπηρετούν τον ίδιο σκοπό.


Γιορτή το φιλικό στην Ελευσίνα με ΠΑΟ – stoplekto.gr\nΓιορτή το φιλικό στην Ελευσίνα με ΠΑΟ\nΠανηγυρικό χαρακτήρα δίνει ο Πανελευσινιακός στο φιλικό παιχνίδι της Τετάρτης 21/9 με την golden team του Παναθηναϊκού. Πριν την διεξαγωγή του φιλικού θα γίνει ο καθιερωμένος αγιασμός της ομάδας με την ευκαιρία της έναρξης της νέας ποδοσφαιρικής χρονιάς. Το πρόγραμμα περιλαμβάνει και βραβεύσεις. Από τον σύλλογο της Ελευσίνας θα τιμηθούν ο Χουάν Ρότσα ( για την συνολική προσφορά του στο ποδόσφαιρο), ο Γιάννης Καλιτζάκης ( ξεκίνησε από Πανελευσινιακό και αγωνίστηκε με επιτυχία στον Παναθηναϊκό) και ο Γιώργος Τσολάκης ( για την πολυετή προσφορά του στους «σταχυοφόρους). Το τελετουργικό θα αρχίσει στις 6.30μμ και ο αγώνας στις 7.00μμ. Ο προπονητής της ομάδας Γιάννης Ρόκας αναμένεται να παρατάξει το σχήμα που έχει στο μυαλό του να καθιερώσει για τους αγώνες πρωταθλήματος.\nΕπιστρέφει στην football league o Ηλυσιακός..\nΙκανοποίηση στον Λέοντα


Επιλέγοντας την Ουκρανία ως χώρα προορισμού για τη δωρεά ωαρίων ή το πρόγραμμά σας παρένθετης μητρότητας κάνετε ένα σημαντικό βήμα και πρέπει να είστε βέβαιοι ότι λάβατε τη σωστή απόφαση.\nΘα θέλαμε ακόμη να σας επισημάνουμε ορισμένα βασικά στοιχεία. Σημειώστε ότι αυτά έχουν συναφθεί με βάση τα σχόλια των ασθενών που έχουν συνεργαστεί με πολλές χώρες, πριν έλθουν σε μας και πραγματικά συμφώνησαν να μοιραστούν την εμπειρία τους στη συνέχεια.\nΗ ΟΥΚΡΑΝΙΑ ΕΙΝΑΙ ΜΙΑ ΕΥΡΩΠΑΙΚΗ ΧΩΡΑ\nΑυτό ισχύει όχι μόνο λόγω της γεωγραφικής της θέσης, των άνετων επιλογών ταξιδιού και της τοπικής πλοήγησης, αλλά το πιο σημαντικό είναι η νοοτροπία των ανθρώπων που μοιάζει και είναι εύκολα κατανοητή για τους περισσότερους Ευρωπαίους και Αμερικανούς ασθενείς, χωρίς να λογαριάζουμε τα ζευγάρια από χώρες της πρώην Σοβιετικής Ένωσης. Θα σας δοθούν σαφείς απαντήσεις στις ερωτήσεις σας, γρήγορα ανατροφοδότηση σε όλα τα ερωτήματά σας και πολύ διαφανή χρονοδιάγραμμα πληρωμών χωρίς κρυφές χρεώσεις. Πάνω απ 'όλα, θα έχετε πλήρη πρόσβαση στα ιατρικά έγγραφα που σχετίζονται με το πρόγραμμά σας.\nΓια την είσοδο στην Ουκρανία απαιτείτε βίζα για τις χώρες της ΕΕ, Αμερική και Καναδά, τις περισσότερες από τις Σκανδιναβικές και τις χώρες της πρώην Σοβιετικής Ένωσης.\nΗ ΝΟΜΟΘΕΣΙΑ ΕΙΝΑΙ ΕΥΝΟΪΚΗ\nΗ Ουκρανική νομοθεσία υποστηρίζει την παρενθετική κύηση και τη δωρεά ωαρίων, και οι δύο μέθοδοι είναι νόμιμες και επιτρέπονται και ενοποιούνται σε έναν αριθμό νομοθετικών πράξεων.\nΟι μελλοντικοί γονείς είναι οι νόμιμοι γονείς του μωρού τους που γεννήθηκε από παρένθετη μητέρα. Μόνο τα ονόματα των Προβλεπόμενων Γονέων είναι γραμμένα στο πιστοποιητικό γέννησης του μωρού. Η παρένθετη μητέρα δεν έχει το δικαίωμα να κρατήσει το μωρό μετά από την γέννηση, σύμφωνα με το συμβόλαιο μεταξύ των προβλεπόμενων γονέων και αυτής.\nΟι δικηγόροι μας θα φροντίσουν τα νομικά θέματα και θα σας συνοδεύσουν από τα πρώτα κιόλας βήματα για τη σύναψη λεπτομερών συμβάσεων μέχρι την προετοιμασία όλων των αναγκαίων εγγράφων για την πρεσβεία, ώστε να μπορείτε να πάρετε με ασφάλεια στο σπίτι το μωρό σας.\nΗ επιλογή του φύλου επιτρέπεται από το νόμο.\nΗ Προεμφυτευτική Γενετική Διαγνωστική (PGD) μπορεί να γίνει για τον καθορισμό των υγιών εμβρύων και το φύλο του μελλοντικού σας παιδιού.\nΕΥΡΩΠΑΙΟΙ ΔΟΤΕΣ ΩΑΡΙΩΝ 100% ΑΠΟ ΤΗ ΒΑΣΗ ΔΕΔΟΜΕΝΩΝ ΜΑΣ\nΛόγω των περιορισμών στις περισσότερες Ευρωπαϊκές χώρες είναι πολύ δύσκολο να βρεθούν Ευρωπαίους δότες ωαρίων που να πληρούν όλες τις απαιτήσεις και τις προσδοκίες σας. Η Ουκρανία είναι η χώρα όπου μπορείτε να βρείτε τον τύπο του δότη ωαρίων, καθώς το 95% περίπου του πληθυσμού έχει Ευρωπαϊκού τύπου ανοιχτόχρωμο δέρμα.\nΟι Σλάβες είναι διάσημες για τα όμορφα χαρακτηριστικά και τη λεπτή επιδερμίδα, και θα μπορέσετε να βρείτε τον δότη ωαρίων που ψάχνετε με τη βοήθειά μας. Γενικότερα, οι ασθενείς προτιμούν να επιλέγουν όμορφους και έξυπνους δότες ωαρίων με ισχυρές και υγιείς οικογενειακές ρίζες, για να εξασφαλίσουν καλά γονίδια για τα μελλοντικά μωρά τους\nΕμείς επιλέγουμε προσεκτικά δότες ωαρίων για τη βάση δεδομένων μας, όλοι οι υποψήφιοι είναι ψυχολογικά και σωματικά υγιείς, μεταξύ 20 και 32 ετών, χωρίς κακές συνήθειες και που έχουν τουλάχιστον ένα υγιές παιδί. Επικοινωνήστε μαζί μας για να αποκτήσετε πλήρη πρόσβαση στη βάση δεδομένων μας και θα καταβάλλουμε κάθε προσπάθεια για να σας βοηθήσουμε στην επιλογή σας.\nΥΨΗΛΟΤΕΡΟ ΕΠΙΠΕΔΟ ΙΑΤΡΙΚΩΝ ΥΠΗΡΕΣΙΩΝ ΜΕ ΛΟΓΙΚΟ ΚΟΣΤΟΣ\nΌλες οι ιατρικές εξετάσεις, τα τσεκ-απ, η προετοιμασία και οι ιατρικές διαδικασίες διενεργούνται μόνο σε ιδιωτικές κλινικές. Με αυτό τον τρόπο σας εγγυόμαστε περιποιητική και επιμελή αντιμετώπιση, καθώς και επαγγελματικές συμβουλές και συνεδρίες με τους καλύτερους γιατρούς στην Ουκρανία.\nΕίστε ευπρόσδεκτοι να επισκεφθείτε τις κλινικές με τις οποίες συνεργαζόμαστε, να γνωριστείτε με τον ιατρό και να λάβετε πλήρη ενημέρωση σχετικά με το πακέτο σας πριν να σας ζητηθεί να υπογράψετε οποιαδήποτε έγγραφα.\nΣΥΝΘΗΚΕΣ ΔΙΑΒΙΩΣΗΣ ΕΥΡΩΠΑΪΚΩΝ ΠΡΟΤΥΠΩΝ\nΕίναι ζωτικής σημασίας, η παρένθετη μητέρα που συμμετάσχει στο πρόγραμμά σας έχει καλές συνθήκες διαβίωσης και τρέφεται υγιεινά. Η Ουκρανία είναι μια χώρα όπου η πώληση γενετικώς τροποποιημένων τροφίμων απαγορεύεται από το νόμο και η ποιότητα των τροφίμων είναι υψηλή, καθώς και το βιοτικό επίπεδο που είναι πολύ κοντά στο ευρωπαϊκό (αυτό δεν ισχύει για τις περισσότερες χώρες της Ασίας και της Ανατολικής Ευρώπης όπου η παρένθετη μητρότητα επίσης επιτρέπεται).\nΟι υποψήφιες παρένθετες μητέρες έχουν περάσει από συνέντευξη και κάθε μία από αυτές έχουν την υποστήριξη της οικογένειάς τους που είναι έτοιμη να τις βοηθήσει κατά τη διάρκεια της εγκυμοσύνης. Οι συντονιστές μας ελέγχουν ξανά όλες τις υποψήφιες παρένθετες μητέρες και θα σας κρατούν ενήμερους για τις συνθήκες κάτω από τις οποίες αναπτύσσεται το μωρό σας.


Etnalcantara (Castiglione di Sicilia, Ιταλία) - Κριτικές\nΔραστηριότητες κοντά σε: Etnalcantara\nEtnalcantara, Castiglione di Sicilia - Κριτικές\nΝο 1 από 20 δραστηριότητες - Castiglione di Sicilia\nΕίχαμε μια ομάδα 17 ατόμων, συμπεριλαμβανομένων 10 παιδιά στην πλήρη ημέρα Αίτνα και Alcantara οργάνωση. Τους οδηγούς του ήταν απολύτως φανταστικό, και μεσημεριανό γεύμα ή δείπνο στο οινοποιείο ήταν τέλεια. Θα συνιστούσα ανεπιφύλακτα αυτό το ταξίδι σε κανέναν.\nΕπαφή με μις Etna\nΠολύ ωραία εκδρομή, βλέπετε, μάθετε, γέλιο, με τα πόδια και μπορείτε απλά να την όμορφη περιοχή όρος Αίτνα. Η απόσταση με τα πόδια από το old κρατήρες με την καταπληκτική θέα θα σας συναρπάσει. Επίσης οι οδηγοί μπορεί να σας πω όλα όσα θέλετε να...μάθετε και εκτός δρόμου σαφάρι με τζιπ διαδρομή είναι φανταστικό!Περισσότερα\nEtna 3000 οργάνωση με Etnalcantara\nΕπιθυμούσαμε διακαώς να επισκεφθείτε το μαγείρεμα στον ατμό σύνοδος κορυφής της Αίτνας και το ξενοδοχείο μας κανόνισε μια οργάνωση για εμάς με Etnalcantara. Ήμουν λίγο αρχικά καθώς είχα καταφέρει να κάνετε με τις άλλες εταιρείες με διαβάθμιση υψηλότερη από το tripadvisor δεν ήταν πλήρης, αλλά...δεν χρειάζεται να φοβήθηκαν καθώς είχαμε το πιο εξαιρετικό ημέρα. Francesco ήταν ο οδηγός μας που μας παρέλαβε από το ξενοδοχείο και μας πήγε στην πολύ καλά συντηρημένο 4x4 με πιάνο Provenza στη βόρεια πλευρά του ηφαιστείου. Εξήγησε πολύ knowledgably σχετικά με την ιστορία του Etna περιοχή εκρήξεων και την αλλαγή της βλάστησης στην πλευρά του ως vocano σκαρφαλώσαμε σε υψόμετρο. Στο Piano Provenza αλλάξαμε το Star εταιρεία μεγάλο κλειστό οδικά οχήματα για να ανεβείτε σε περίπου 2800μ.. Η τελική απότομη ανηφόρα ήταν σχετικά με τα πόδια και η θέα ήταν εκπληκτική. Ήταν το χτυπούν και δροσερά στη σύνοδο κορυφής, αλλά το μαγείρεμα στον ατμό κρατήρα ήταν πραγματικά εντυπωσιακό και αξίζει να την ανεβείτε! Θα συνιστούσα ανεπιφύλακτα αυτό το τουριστικό και Francesco.Περισσότερα\nΚάναμε μια πλήρη 4 x 4 ημέρα. Συλλογή από το ξενοδοχείο στις 9 πμ και έπεσε στο 6. Εξαιρετική πρόταση της μεσημεριανό γεύμα στο οινοποιείο φαμίλιες Γκαμπίνο. Πολύ καλή επικοινωνία μέσω e-mail από τα παιδιά και ένα υπέροχο οδηγό που μιλούσε εξαιρετικά αγγλικά. Ευχαριστώ πολύ!\nΚαταρράκτες που εξέρχονται από το ηφαίστειο Αίτνα! Πολύ κρύο νερό αλλά οι σκηνές είναι απλά τέλειο. Ένα must για κάθε ταξιδιώτη!\nΘαυμάσιο Etna ταξίδι!!!\nΑυτό είναι ένα πραγματικό 5 αστέρων Etna βοήθεια εμπειρία, Francesco μας πήρε από το ξενοδοχείο στην πόλη Κατάνια σε ένα πολύ όμορφο Land Rover discovery ... μια υπέροχη έκπληξη για άνετες διακοπές!! Οδηγός μας ήταν πολύ ενημερωμένη σχετικά με την Αίτνα και γύρω χωριά, όπως...έχει αναπτυχθεί στην περιοχή. Δεν ελήφθησαν κατά μήκος διαδρομών και έξω από τον κεντρικό δρόμο για να δείτε διάφορες λάβα, εκπληκτική θέα και σήραγγες λάβας!! Υπάρχει κάποια μικρή συμμετοχή αλλά δεν είναι πολύ δύσκολη και το Land Rover είναι ποτέ μακριά! Πραγματικά μια εξαιρετική ημέρα ... πρέπει να κάνουμε για όσους διαμένουν στην περιοχή!Περισσότερα\nΛάβετε γρήγορα απαντήσεις από το προσωπικό του Etnalcantara και από προηγούμενους επισκέπτες.


Οικονομία στο νερό ζητεί η ΔΕΥΑΚ - ΕΛΕΥΘΕΡΙΑ Online\nΛελογισμένη χρήση του νερού κατά το καλοκαίρι, ζήτησε ο πρόεδρος της ΔΕΥΑΚ Δ. Βεργόπουλος, χθες σε δηλώσεις του. Και κάλεσε τους κατοίκους του Αγίου Φλώρου, της Βέργας και της Μικρής Μαντίνειας να συνδεθούν με το δίκτυο αποχέτευσης.\nΕιδικότερα, ο κ. Βεργόπουλος επεσήμανε ότι το νερό είναι για το σπίτι και όχι για να ποτίζουμε κήπους.\nΓια τον Αγιο Φλώρο παρατήρησε πως γίνεται μεγάλη προσπάθεια και ότι έχουν συνδεθεί τα περισσότερα σπίτια, για τα οποία έχουν γίνει αιτήσεις.\nΟ πρόεδρος της ΔΕΥΑΚ ανέφερε ότι είναι πολύ χρήσιμο να συνδεθούν με το δίκτυο αποχέτευσης και άλλες περιοχές, όπως η Βέργα και η Μικρή Μαντίνεια. «Να μην χρησιμοποιούν οι δημότες μας τις παλιές μεθόδους και για την προστασία του περιβάλλοντος και για τη σωστή λειτουργία του έργου», επεσήμανε και πρόσθεσε πως «είναι προς όφελος δικό τους και των συμπολιτών τους».\nΑκόμα, ο κ. Βεργόπουλος ενημέρωσε πως οι διμηνίτες που εργάζονται στη ΔΕΥΑΚ καθαρίζουν τα φρεάτια στο δίκτυο αποχέτευσης στην πόλη και πληροφόρησε ότι θα ακολουθήσει καθαρισμός και στα δημοτικά διαμερίσματα.


Τι έφερε την εξέγερση στη Τουρκία που θα "κοντύνει" τον Ερντογάν - LIVE εικόνα - OnAlert.gr\nΤι έφερε την εξέγερση στη Τουρκία που θα "κοντύνει" τον Ερντογάν - LIVE εικόνα\n02.06.2013 | 00:01\nΠαρακολουθώντας τις ανταποκρίσεις των ευρωπαϊκών και αμερικανικών ΜΜΕ από την Κωνσταντινούπολη δεν μπορεί παρά να παρατηρήσεις τις ομοιότητες όσων ακούγαμε στην λεγόμενη “αραβική άνοιξη”. Η οποία έχει εξελιχθεί σε μια εξαιρετικά πολύπλοκη στην διαχειρισή της από τη Δύση κατάσταση. Το “δυτικό ισλάμ” που ανέμεναν να “ανθίσει” δεν προέκυψε.\nΣτην Τουρκία οι συνθήκες είναι διαφορετικές. Εκεί το ισλάμ κυβερνά έστω και μ΄ έναν -ακόμη τουλάχιστον- βελούδινο τρόπο. Αν και αργά αλλά σταθερά ο Ερντογάν περνά μέτρα που οδηγούν την Τουρκία σε άλλους δρόμους . Επιβολή μαντήλας, απαγόρευση αλκοόλ ,υποβάθμιση του ρόλου της γυναίκας κλπ.\nΤαυτόχρονα στα μεγάλα αστικά κέντρα ήρθε ...η ανάπτυξη. Και αυτή φέρνει πάντα μαζί της και ένα νέο τρόπο ζωής. Για την νεολαία της Τουρκίας πολλά απ΄ όσα έφεραν οι δυτικές εταιρείες που έσπευσαν να κερδίσουν στην αναπτυσσόμενη με ταχύτατους ρυθμούς Τουρκία ήταν πρωτόγνωρα . Και πολύ φιλελεύθερα. Στον τρόπο ζωής, στην διασκέδασή τους ,στην εκπαίδευσή τους. Συνεπώς υπήρχε άπλετος χώρος για να αρχίσει η αντίδραση.\nΣενάρια ακούγονται πολλά και θα ακουστούν περισσότερα τις επόμενες μέρες. Ειδικά εδώ στα Βαλκάνια πάντα πίσω απ΄ όλα βλεπουμε τους “αμερικανούς”, τους “μπολσεβίκους” ακόμη και τους...εξωγήϊνους. Όχι ότι από τις όποιες εξελίξεις στην Τουρκία δεν θα επιχειρήσουν οι μεγάλοι να επωφεληθούν “κονταίνοντας” τον πασά Ερντογάν που είχε σηκώσει σε πολλές περιπτώσεις μπαϊράκι. Απλά θέλουμε να τονίσουμε ότι το κλίμα για να ξεσπάσει η εξέγερση υπήρχε. Και αυτό θα το εκμεταλλευθούν όσοι και όπως μπορούν.\nΚαι κάτι ακόμη που έχει σημασία όχι μόνο για την Τουρκία, αλλά για όλες τις χώρες. Συνήθως οι μεγάλες αντιδράσεις που μπορεί να εξελιχθούν σε εξεγέρσεις ξεκινούν από μία ασήμαντη αφορμή. Στην Τουρκία ξεκίνησαν από διαδήλωση για την προστασία ενός πάρκου. Τώρα το ερώτημα είναι αν οι διαδηλώσεις θα γίνουν εξέγερση.\nΚΑΝΤΕ ΚΛΙΚ ΕΔΩ ΓΙΑ LIVE ΕΙΚΟΝΑ ΑΠΟ ΤΑΞΙΜ\nΔείτε πως παρουσιάζει το Sky News τις ταραχές στην Τουρκία.


Το WISC-V ξεχωρίζει από τις προηγούμενες εκδόσεις του, καθώς για τη δημιουργία του έχουν ληφθεί υπόψη οι νέες έρευνες για τη νοημοσύνη, τη γνωστική ανάπτυξη, τη νευρολογική εξέλιξη, και τις διαδικασίες που εμπλέκονται στη μάθηση. Στην παρούσα έκδοση έχουν επέλθει τροποποιήσεις στη διαδικασία χορήγησης και βαθμολόγησης, ώστε να βελτιωθεί η χρηστικότητα της κλίμακας. Το WISC-V υπερέχει καθώς ενσωματώνει σημαντικές αναθεωρήσεις όπως νέες υποδοκιμασίες, καινούργιες βαθμολογίες δεικτών, και μεγαλύτερο εύρος στους τρόπους βαθμολόγησης και αξιολόγησης συγκριτικά με αυτά που διέθετε το WISC-III.\nΗ ολοκληρωμένη εκπαίδευση στην χορήγηση, στη βαθμολόγηση και στην ερμηνεία της κλίμακας WISC-VGR, είναι απαραίτητη για την ορθή χρήση και επιτυχή αξιοποίηση του συνόλου των δυνατοτήτων του εργαλείου.\nΕπιστημονική επιμέλεια Αριάδνη Στογιαννίδου Καθηγήτρια Διαγνωστικών Μεθόδων και\nΣυμβουλευτικής στο Τμήμα Ψυχολογίας του ΑΠΘ, PhD Clinical & School Psychology, Hofstra University\nUSA και Επιστημονική Υπεύθυνη της Ελληνικής Έκδοσης του WISC-V.\nΕκπαίδευση Μαριαλένα Κωστούλη, Σχολική Ψυχολόγος, Υποψήφια Διδάκτωρ Τμήματος Ψυχολογίας ΑΠΘ.\nκαι να αξιολογήσουν με επάρκεια την ελληνική σταθμισμένη έκδοση της Κλίμακας Νοημοσύνης Wechsler\nγια Παιδιά (WISC-VGR).\nΑπευθύνεται σε ψυχολόγους, που κατέχουν άδεια άσκησης επαγγέλματος. Το σεμινάριο διεξάγεται μόνο\nμε τη συμπλήρωση του ελάχιστου αριθμού συμμετοχών, δηλαδή 20 άτομα.\nΗμέρες και Ώρες διεξαγωγής Η εξ αποστάσεως σύγχρονη εκπαίδευση διαρκεί 4 ημέρες από 4 ώρες\nτην κάθε ημέρα (δύο συνεχόμενα Σαββατοκύριακα) Συγκεκριμένα: Σάββατο 28/5, Κυριακή 29/5, Σάββατο 4/6 και Κυριακή 5/6 από 9:30 έως 13:30. Ακολουθεί πρακτική άσκηση εξ αποστάσεως χωρίς δέσμευση ημερών-ωρών, διάρκειας 20 ημερών.\nΕΠΑΓΓΕΛΜΑΤΟΣ. Η κράτηση της θέσης γίνεται μόνο με την πληρωμή όλου του ποσού ή προκαταβολής\n200 €. Η εξόφληση γίνεται μία μέρα πριν την έναρξη του σεμιναρίου. Η προκαταβολή δεν επιστρέφεται παρά μόνον εάν το σεμινάριο ακυρωθεί με ευθύνη του διοργανωτή.\nΚαταληκτική ημερομηνία επιβεβαίωσης συμμετοχής :\nΠροϋπόθεση για την παρακολούθηση του σεμιναρίου και την ολοκλήρωση της Ατομικής\nΠρακτικής Άσκησης είναι η πρόσβαση στο εγχειρίδιο και τα υλικά του WISC-VGR.\nΤο Σεμινάριο αποτελείται από 16 ώρες ομαδικής εξ αποστάσεως σύγχρονης διδασκαλίας και πρακτική άσκηση.\nΜΕΡΟΣ Α: Ομαδική εξ αποστάσεως σύγχρονη διδασκαλία\n• Η σημερινή θέση των τεστ νοημοσύνης\n• Γενική ανασκόπηση του WISC-VGR - Η ελληνική στάθμιση\n• Αλλαγές από προηγούμενες εκδόσεις\n• Το πλαίσιο της εξέτασης\n• Παρουσίαση των δεικτών και επιπέδων ανάλυσης\n• Παρουσίαση των υποδοκιμασιών\n• Προετοιμασία και διενέργεια της εξέτασης\n• Γενικές οδηγίες εξέτασης (κανόνες διακοπής, αντιστροφής, διευκρινιστικών ερωτήσεων κ.ά.)\n• Παρουσίαση χορήγησης υποδοκιμασιών\n• Βαθμολόγηση πρωτοκόλλου\n• Ολοκλήρωση βαθμολόγησης και αρχική Ανάλυση περίπτωσης\n• Αναφορά και συγγραφή αποτελεσμάτων/ ερμηνεία προφίλ\n• Ευρήματα ειδικών κατηγοριών πληθυσμού/Εφαρμογές της κλίμακας στην εκπαίδευση, κλινική πράξη και έρευνα\n• Γενική συζήτηση και Διευκρινήσεις\n• Οδηγίες για την πρακτική άσκηση και χρήση ιστοσελίδας\nΣάββατο 28/5, Κυριακή 29/5, Σάββατο 4/6 και Κυριακή 5/6